3. การประกอบธุรกิจของแต่ละสายผลิตภัณฑ์

3.1 ลักษณะบริการ

ก) บริษัท โกลเบล็ก โฮลดิ้ง แมนเนจเม้นท์ จำกัด (มหาชน)

บริษัทดำเนินธุรกิจด้านการลงทุนโดย ณ วันที่ 31 ธันวาคม 2550 บริษัทได้ลงทุนในบริษัทย่อย 3
บริษัท ประกอบด้วย

-   บริษัทหลักทรัพย์ โกลเบล็ก จำกัด ซึ่งประกอบธุรกิจเป็นนายหน้าซื้อขายหลักทรัพย์

-   บริษัท โกลเบล็ก แอ็ดไวเซอรี่ จำกัด ซึ่งประกอบธุรกิจเป็นที่ปรึกษาทางการเงิน

-   บริษัท เอเซีย อิควิตี้ เวนเจอร์ จำกัด ซึ่งประกอบธุรกิจการลงทุน หรือร่วมลงทุนในบริษัทอื่น
    ที่มิใช่ธุรกิจการเงินหรือเกี่ยวข้องกับธุรกิจการเงิน
    โดยเน้นการลงทุนในกิจการธุรกิจขนาดกลางและขนาดย่อม (SMEs)
    หรือเป็นธุรกิจที่ภาครัฐมีนโยบายส่งเสริมสนับสนุน

  นโยบายการลงทุนในหลักทรัพย์

การลงทุนในหลักทรัพย์ของบริษัทดำเนินการโดยผู้มีอำนาจตามหนังสือรับมอบอำนาจภายใต้การกำกับดูแลจากคณะกรรมการบริษัท
โดยบริษัทจะลงทุนในหลักทรัพย์ทั้งประเภทจดทะเบียนและมิได้จดทะเบียนในตลาดหลักทรัพย์แห่งประเทศไทย
รวมถึงตราสารสิทธิ (warrant) หลักทรัพย์ในกระดานต่างประเทศ และหลักทรัพย์ในตลาด MAI
ซึ่งจะมีการแบ่งแยกอย่างชัดเจนจากการลงทุนของ
บริษัทหลักทรัพย์ฯซึ่งอยู่ภายใต้การดูแลของคณะกรรมการลงทุนและคณะกรรมการของบริษัทหลักทรัพย์ฯ(รายละเอียดในหัวข้อ
3.1.2 นโยบายลงทุนในหลักทรัพย์ของบริษัทหลักทรัพย์ฯ)

หมายเหตุ ผู้ได้รับมอบอำนาจสั่งซื้อขายหลักทรัพย์เพื่อบัญชีบริษัท จากมติที่ประชุมคณะกรรมการบริษัท
ครั้งที่12/2548 เมื่อวันที่ 4 พฤศจิกายน 2548 ได้แก่ นายณัฐวุฒิ เขมะโยธิน
กรรมการและกรรมการผู้จัดการ

หลักเกณฑ์ เงื่อนไข และวิธีการซื้อขายและลงทุน (จากมติที่ประชุมคณะกรรมการบริษัทครั้งที่
3/2548 ณ วันที่ 10 มีนาคม 2548)

1) คณะกรรมการบริษัทฯ เป็นผู้กำหนดนโยบาย
หลักเกณฑ์ในการซื้อขายหลักทรัพย์และมีอำนาจอนุมัติวงเงินเพื่อการซื้อขายและลงทุนในหลักทรัพย์เพื่อบัญชีบริษัทฯ

2) วงเงินเพื่อการซื้อขายและลงทุนในหลักทรัพย์หมายถึง
วงเงินเพื่อการซื้อขายและลงทุนในหลักทรัพย์ที่บริษัทฯตั้งใจจะถือไว้ไม่เกิน 1 ปี กรณีมีการลงทุน
โอนประเภทหรือเปลี่ยนวัตถุประสงค์เป็นการลงทุนระยะยาวเกินกว่า 1 ปี
ให้นำเสนอคณะกรรมการบริษัทฯเพื่อพิจารณาอนุมัติต่อไป

3) ผู้มีอำนาจตามหนังสือมอบอำนาจ เป็นผู้มีอำนาจอนุมัติรายการซื้อขายและ/หรือลงนามในเอกสาร
และใบยืนยันผลการซื้อขาย (Confirmation)

4) กำหนดให้มีการรายงานการซื้อขายและการลงทุน ผลตอบแทน และยอดคงเหลือ
เพื่อเสนอต่อคณะกรรมการบริษัทฯเป็นรายเดือน เพื่อเป็นข้อมูลในการควบคุมและติดตาม
รวมถึงการกำหนดแผนการลงทุนในครั้งต่อไป

5) การจำกัดผลขาดทุนจากการลงทุน ให้ขึ้นอยู่กับการพิจารณาของคณะกรรมการบริษัทฯ ทั้งนี้
กรณีที่มีผลขาดทุนเกินกว่าร้อยละ 2 ของราคาทุนสำหรับตราสารหนี้ และเกินกว่าร้อยละ 5
สำหรับตราสารทุน ให้รายงานต่อคณะกรรมการบริษัทฯเพื่อทราบ และกรณีมีผลขาดทุนเกินกว่าร้อยละ
5 สำหรับตราสารหนี้ และเกินกว่าร้อยละ 10 สำหรับตราสารทุน ให้รายงานคณะกรรมการบริษัทฯ
เพื่อร่วมพิจารณาหาแนวทางที่เหมาะสมต่อไป

6)
การซื้อขายและการลงทุนในหลักทรัพย์ทุกประเภทจะต้องอยู่ภายใต้กรอบและไม่ขัดต่อกฎหมายและกฎเกณฑ์ที่เกี่ยวข้องของสำนักงานคณะกรรมการกำกับหลักทรัพย์และธุรกิจหลักทรัพย์

มติที่ประชุมคณะกรรมการบริษัทโกลเบล็ก โฮลดิ้ง แมนเนจเม้นท์ จำกัด (มหาชน) ครั้งที่ 6/2548
ณ วันที่ 7 มิถุนายน 2548
ได้แก้ไขเพิ่มเติมนโยบายและวงเงินการซื้อขายและลงทุนในหลักทรัพย์เพื่อบัญชีของบริษัท ดังนี้

นโยบายการลงทุนในตราสารหนี้

ขอบเขตการลงทุน

การซื้อขายและลงทุนในหลักทรัพย์เพื่อบัญชีบริษัทฯในที่นี้ จะหมายถึงและครอบคลุมเฉพาะถึง
การซื้อขายและลงทุนในหลักทรัพย์อันเป็นตราสารแห่งหนี้เท่านั้น
รวมถึงการลงทุนในบัญชีเงินฝากของธนาคารพาณิชย์ และการปล่อยสินเชื่อให้กับสถาบันการเงิน เช่น
การลงทุนในตั๋วสัญญาใช้เงินและ/หรือตั๋วแลกเงิน
ตามรายชื่อและวงเงินที่ได้รับอนุมัติจากคณะกรรมการบริษัทฯ

การซื้อขายเพื่อพอร์ตประเภทต่างๆ

การซื้อขายและลงทุนในตราสารหนี้เพื่อเข้าพอร์ตต่างๆ จะมีความสัมพันธ์กับ ประเภท อายุ
และสภาพคล่องของตราสารหนี้ ซึ่งปัจจุบันพันธบัตรรัฐบาลและตั๋วเงินคลังมีสภาพคล่องสูง
ขณะที่ตราสารหนี้ที่มีอายุยาวจะได้ส่วนต่างกำไรและขาดทุนสูง ดังนั้น
การซื้อขายและลงทุนในตราสารหนี้เพื่อพอร์ต จึงจัดเป็นประเภทต่างๆ ดังนี้ 1) พอร์ตเพื่อค้า 2)
พอร์ตเผื่อขาย และ 3) พอร์ตเพื่อลงทุน

แนวทางการซื้อขายและลงทุนตามประเภทและอายุของตราสาร

กรณีเพื่อค้า จะเป็นการซื้อขายและลงทุนในพันธบัตรรัฐบาล ตั๋วเงินคลัง
เงินฝากประเภทเรียกคืนเมื่อทวงถามและ/หรือประเภทที่มีกำหนดระยะเวลา
และตราสารหนี้ประเภทตั๋วสัญญาใช้เงินและ/หรือ ตั๋วแลกเงินที่ออกและรับรองโดยธนาคารพาณิชย์
หรือบริษัทเงินทุนตามรายชื่อและวงเงินที่ได้รับอนุมัติจากคณะกรรมการบริษัทฯตามระดับอายุและ
Trading Sentiment ในช่วงเวลานั้น

กรณีเผื่อขายหรือเพื่อลงทุน จะมีแนวทางการซื้อขายและลงทุนเช่นเดียวกับกรณีเพื่อค้าข้างต้น
ทั้งนี้จะต้องมีระดับอัตราผลตอบแทนสูงกว่า Funding Cost เพื่อไม่เป็นภาระหรือมี Carrying
Cost ที่สูงเกินไป เมื่อเทียบกับกำไรที่ได้รับกรณีที่มีการขายหลังจาก Hold มาระยะหนึ่ง

หมายเหตุ : สำหรับการซื้อขายและลงทุนกรณีหุ้นกู้ภาคเอกชน และ/หรือตราสารประเภทอื่น
จะต้องนำเสนอและได้รับอนุมัติจากคณะกรรมการบริษัทฯ ก่อนทุกครั้ง

+-------------------+---------------+---------------+-----------------+
| ประเภทของตราสาร   | ขอบเขตการลงทุน | ระยะเวลา      | เพื่อค้า           |
|                   |               |               | /เผื่อขาย/เพื่อลงทุน |
|                   | (ร้อยละของ     |               |                 |
|                   | จำนวนเงินลงทุน) |               |                 |
+===================+===============+===============+=================+
| ตั๋วเงินคลัง/ เงินฝาก  | < 100%        | เร            | เพื่อค้า           |
| / ตั๋วสัญญาใช้เงิน และ |               | ียกคืนเมื่อทวงถาม | /เผื่อขาย/เพื่อลงทุน |
| ตั๋วแลกเงิน          |               | หรือ กำหนดเวลา |                 |
| ที่ออกและรับ         |               | < 12 เดือน     |                 |
| รองโดยธนาคารพาณิชย์ |               |               |                 |
| (Banker           |               |               |                 |
| Acceptance)       |               |               |                 |
+-------------------+---------------+---------------+-----------------+
| พันธบัตรรัฐบาล       | < 50%         | 0-3 ปี         | เพื่อค้า/เผื่อขาย    |
+-------------------+---------------+---------------+-----------------+
|                   |               | 3-10 ปี        | เพื่อค้า/เผื่อขาย    |
+-------------------+---------------+---------------+-----------------+
| พันธบัตรรัฐวิสาหกิจ    | < 25%         | < 5 ปี /       | เพื่อค้า           |
| ⁽¹⁾               |               | (Guarantee)   |                 |
+-------------------+---------------+---------------+-----------------+
| หุ้นกู้ภาคเอกชน ⁽²⁾   | < 25%         | < 5 ปี / (BBB+ | เพื่อค้า           |
|                   |               | up)           |                 |
+-------------------+---------------+---------------+-----------------+

หมายเหตุ (1) และ (2) รวมกันต้องไม่เกินร้อยละ 25 ของจำนวนเงินลงทุนทั้งหมด

วงเงินเพื่อการซื้อขายและลงทุน

การกำหนดวงเงินเพื่อการซื้อขายและลงทุนตามพอร์ตต่างๆ ข้างต้นเป็น จำนวนเงิน นั้น
อาจทำให้ขาดความคล่องตัวในการซื้อขายได้
จึงควรเป็นการกำหนดวงเงินอนุมัติเพื่อการซื้อขายและลงทุนโดยรวม
ตามสัดส่วนของเงินทุนหมุนเวียนของบริษัท
โดยเป็นวงเงินที่ไม่กระทบต่อกิจกรรมโดยรวมและสภาพคล่องของบริษัทฯ
และไม่เกินวงเงินอนุมัติโดยรวมทั้งหมด

นโยบายการลงทุนในตราสารทุน (แก้ไขโดยมติที่ประชุมคณะกรรมการบริษัทครั้งที่ 9/2549
ซึ่งประชุมเมื่อวันที่ 6 มิถุนายน 2549)

การอนุมัติวงเงินลงทุน

ให้คณะกรรมการบริษัทฯ มีอำนาจและหน้าที่ร่วมกันกำหนดนโยบาย
และหลักเกณฑ์ในการค้าและลงทุนในหลักทรัพย์เพื่อบัญชีบริษัทฯ หากมีข้อผิดพลาดจากการซื้อขาย
และเกินวงเงินลงทุนให้ทำเรื่องเสนอขออนุมัติจากคณะกรรมการบริษัทฯ
เพื่อให้สัตยาบันในการประชุมครั้งต่อไป ทั้งนี้ได้มอบหมายให้มีผู้รับมอบอำนาจตามหนังสือมอบอำนาจ
เป็นผู้มีอำนาจสั่งซื้อขายหลักทรัพย์เพื่อบัญชีบริษัทและลงนามในใบยืนยันการซื้อขายหลักทรัพย์

ขอบเขตการลงทุน

หลักทรัพย์ทั้งประเภทจดทะเบียนและมิได้จดทะเบียนในตลาดหลักทรัพย์แห่งประเทศไทย
รวมถึงตราสารสิทธิ (warrant) หลักทรัพย์ในกระดานต่างประเทศ และหลักทรัพย์ในตลาด MAI
โดยมีรายละเอียดเพิ่มเติมดังนี้

1.  หลักทรัพย์ในหมวด SET 100

2.  กลุ่มหลักทรัพย์ที่ทีมการลงทุนของบริษัทนำเสนอต่อที่ปรึกษาการลงทุนและนำเสนอต่อคณะกรรมการบริษัทผ่านประธานกรรมการ
    ซึ่งรายชื่อกลุ่มหลักทรัพย์ดังกล่าวจะต้องนำเสนอต่อคณะกรรมการบริษัทเพื่อขออนุมัติก่อนการลงทุนทุกครั้ง

3.  การลงทุนในหลักทรัพย์ที่มิได้จดทะเบียนในตลาดหลักทรัพย์แห่งประเทศไทย (non-listed)
    ให้ทำรายงานเสนอคณะกรรมการบริษัทเพื่อพิจารณาอนุมัติเป็นครั้งๆไป

เงื่อนไขในการลงทุนรายหลักทรัพย์

  ก. จะต้องไม่ลงทุนในหลักทรัพย์ของบริษัทใดบริษัทหนึ่งเกินกว่าร้อยละ 5
  ของทุนจดทะเบียนของบริษัทดังกล่าว กรณีเกินกว่าร้อยละ 5
  ให้ทำเรื่องรายงานและนำเสนอขออนุมัติต่อคณะกรรมการบริษัทฯเพื่อให้สัตยาบันในการประชุมคราวต่อไป
  ทั้งนี้ห้ามมิให้มีการลงทุนเกินกว่าร้อยละ 15 ของทุนจดทะเบียนของบริษัทใดบริษัทหนึ่งดังกล่าว,
  และ

  ข. มูลค่าการลงทุนในหลักทรัพย์เมื่อคำนวณจากมูลค่าสินทรัพย์สุทธิ (Net Tangible Asset :
  NTA)
  ของหลักทรัพย์ที่ลงทุนตามสัดส่วนที่บริษัทซื้อหรือขายเปรียบเทียบกับมูลค่าสินทรัพย์สุทธิทั้งหมดของบริษัท
  ต้องมีสัดส่วนน้อยกว่าร้อยละ 15, และ

  ค. มูลค่าซื้อขายตามจริงเปรียบเทียบกับสินทรัพย์รวมของบริษัท ต้องมีสัดส่วนน้อยกว่าร้อยละ 15,
  และ

  ง.
  มูลค่าหุ้นที่บริษัทออกเพื่อชำระราคาหลักทรัพย์ที่บริษัทลงทุนเปรียบเทียบกับจำนวนหุ้นที่ออกจำหน่ายและเรียกชำระแล้วของบริษัท
  ต้องมีสัดส่วนน้อยกว่าร้อยละ 15

  ทั้งนี้ข้อ ก. ถึง ข้อ ง. ต้องมีสัดส่วนน้อยกว่า ร้อยละ 15

ทั้งนี้ไม่มีข้อจำกัดด้านจำนวนหลักทรัพย์ที่บริษัทจะลงทุนซึ่งอาจทำให้เกิดการกระจุกตัวในการลงทุน
อย่างไรก็ตามบริษัทมีนโยบายในการลงทุนโดยพิจารณาจากความเหมาะสมตามสภาวะตลาด
ปัจจัยพื้นฐาน ผลตอบแทนในรูปเงินปันผล และ กำไรจากการซื้อขาย
และให้มีการกระจายความเสี่ยงโดยลงทุนในหลักทรัพย์ตามกลุ่มอุตสาหกรรมต่างๆ
ทั้งนี้จำนวนหลักทรัพย์และสัดส่วนเงินลงทุนในหลักทรัพย์ของบริษัทในกลุ่มอุตสาหกรรมต่างๆมีการเปลี่ยนแปลงอยู่เสมอตามความเปลี่ยนแปลงของสภาวะตลาดและราคาหลักทรัพย์ในแต่ละกลุ่มอุตสาหกรรม

หลักเกณฑ์การพิจารณาหลักทรัพย์เพื่อค้าและเพื่อลงทุน

1.  หลักทรัพย์ที่มีพื้นฐานดี มีศักยภาพและแนวโน้มการเติบโตต่อเนื่อง

2.  หลักทรัพย์ที่มีผลการดำเนินงานดี

3.  หลักทรัพย์ที่มีสภาพคล่องดี และให้ผลตอบแทนที่ดีตามภาวะตลาด

ประเภทการลงทุนในหลักทรัพย์

1.  การลงทุนชั่วคราว (short term investment) หมายถึง
    การลงทุนที่บริษัทฯตั้งใจจะถือไว้ไม่เกิน 1 ปี

2.  การลงทุนระยะยาว (long term investment) หมายถึง
    การลงทุนที่บริษัทฯตั้งใจจะถือไว้เกิน 1 ปี

สรุปรายละเอียดวงเงินเพื่อการซื้อขายและลงทุนในหลักทรัพย์เพื่อบัญชีบริษัท

+----------------+----------------------+---------------+-------------+
| วงเงิน          | รายละเอียด            | วงเงิน         | อำนาจอนุมัติ   |
|                |                      | (ล้านบาท)      |             |
+================+======================+===============+=============+
| 1)  วงเงินฝา    | -                    | วงเ           | คณะก        |
| กกับสถาบันการเงิน | วงเงินฝากห            | งินและรายชื่อตาม | รรมการบริษัทฯ |
|                | รือลงทุนในตราสารประเภท | ที่ได้รับอนุมัติจากค |             |
| (Credit Limit) |                      | ณะกรรมการบริษัท |             |
|                | 1.  เรียกคืนเมื่อทวงถาม  |               |             |
|                |     (CALL)           |               |             |
|                |                      |               |             |
|                | 2.  มีกำหนดเวลา       |               |             |
|                |     (Term)           |               |             |
+----------------+----------------------+---------------+-------------+
| 1)  วงเงินซื้อขา  | -                    | วงเงินร        | คณะก        |
| ยและลงทุนในหลักท | วงเงินเพื่อการซ         | วมไม่มีการกำหนด | รรมการบริษัทฯ |
| รัพย์เพื่อบัญชีบริษัทฯ | ื้อขายและลงทุนในหลักทรัพย์ | พิจารณาตามควา  |             |
|                | (Issue Limit)        | มเหมาะสมโดยคำ |             |
|    (Investment | ตามประเภทของตราสาร   | นึงถึงความเสี่ยงต |             |
|     Limit)     |                      | ่อฐานะทางการเง |             |
|                |                      | ินและสภาพคล่องโ |             |
|                |                      | ดยรวมของบริษัทฯ |             |
+----------------+----------------------+---------------+-------------+
|                | 1.  ตราสารหนี้         | Govt. /       |             |
|                |     (Fixed-Income)   | T-bill / PN / |             |
|                |                      | BA            |             |
|                | ใ                    |               |             |
|                | ห้ซื้อขายและลงทุนเฉพาะพัน | SOE/G         |             |
|                | ธบัตรรัฐบาลและตั๋วเงินคลัง | +Corp(BBB+    |             |
|                | ก                    | up)           |             |
|                | รณีพันธบัตรรัฐวิสาหกิจต้องม |               |             |
|                | ีกระทรวงการคลังค้ำประกัน | (หุ้นกู้ภา        |             |
|                | เงินฝาก /และ          | คเอกชนต้องได้รับ |             |
|                | ตั๋วสัญญาใช้เงิน          | อนุมัติก่อนทุกครั้ง) |             |
|                | หรือตั๋วแลกเงิน          |               |             |
|                | ที่ออกแล               |               |             |
|                | ะรับรองโดยธนาคารพาณิชย์ |               |             |
|                | ( Banker Acceptance) |               |             |
|                | หรือถ้าเป็นหุ้นกู้ภาค       |               |             |
|                | เอกชนต้องมี rating     |               |             |
|                | ตั้งแต่ BBB+ขึ้นไป        |               |             |
+----------------+----------------------+---------------+-------------+
|                | 2.  ตราสารทุน         | -ไม่เกิน 300    |             |
|                |     (Equity)         | ล้านบาท-*      |             |
+----------------+----------------------+---------------+-------------+
| 3)             | -                    | วงเ           | คณะก        |
| วงเงินชำ        | วงเงินเพื่อการชำระ      | งินและรายชื่อตาม | รรมการบริษัทฯ |
| ระราคาและส่งมอบ | ราคาและส่งมอบตราสารหนี้ | ที่ได้รับอนุมัติจากค |             |
| ตราสาร         | (Settlement Limit)   | ณะกรรมการบริษัท |             |
| (Counter-party |                      |               |             |
| or Settlement  |                      |               |             |
| Limit)         |                      |               |             |
+----------------+----------------------+---------------+-------------+
|                | - วงเงินชั่วคราว        | < 20          | ขอสัต        |
|                | (Pre-Settlement      |               | ยาบันจากคณะก |
|                | Limit)               |               | รรมการบริษัทฯ |
+----------------+----------------------+---------------+-------------+

หมายเหตุ กรณีการลงทุนในตราสารทุนเกินวงเงินที่กำหนด จะทำได้ไม่เกินร้อยละ 10 ของวงเงิน
ทั้งนี้ให้พิจารณาตามความเหมาะสม และต้องคำนึงถึงความเสี่ยงต่อฐานะทางการเงิน
และสภาพคล่องโดยรวมของบริษัท และตามมติที่ประชุมคณะกรรมการบริษัท ครั้งที่ 10/2548
บริษัทได้ลดวงเงินการลงทุนในตราสารทุนจาก 500 ล้านบาท เป็น 300 ล้านบาท

นอกจากนี้ มติที่ประชุมคณะกรรมการบริษัทโกลเบล็ก โฮลดิ้ง แมนเนจเม้นท์ จำกัด (มหาชน) ครั้งที่
10/2548 ประชุมเมื่อวันที่ 8 กันยายน 2548 และเพิ่มเติมตามมติที่ประชุมคณะกรรมการบริษัทครั้งที่
12/2549 ประชุมเมื่อวันที่ 7 กันยายน 2549
ได้เพิ่มเติมนโยบายและวงเงินการซื้อขายและลงทุนในหลักทรัพย์เพื่อบัญชีของบริษัท
เพื่อก่อให้เกิดความชัดเจนในประเด็นสำคัญดังต่อไปนี้

1.  บริษัทจะไม่ลงทุนในหลักทรัพย์ที่มีบริษัท โกลเบล็ก แอ็ดไวเซอรี่ จำกัด
    เป็นที่ปรึกษาทางการเงิน และ/หรือมีบริษัทหลักทรัพย์ โกลเบล็ก จำกัด
    เป็นผู้จัดจำหน่ายหลักทรัพย์ หรือรับประกันการจำหน่ายหลักทรัพย์ ภายในระยะเวลา 3
    เดือนนับจากวันที่หลักทรัพย์นั้นได้เข้าซื้อขายในตลาดหลักทรัพย์แห่งประเทศไทย

2.  บริษัทมีการกำหนดประเภทการลงทุนที่มีความเสี่ยงต่ำและสภาพคล่องสูง เช่น
    การลงทุนในพันธบัตรรัฐบาล ตั๋วเงินคลัง ที่ออกหรือค้ำประกันโดยภาครัฐอายุไม่เกิน 12 เดือน
    หรือเงินฝากธนาคาร ในวงเงินจำนวน 300 ล้านบาท
    เพื่อสำรองสภาพคล่องแก่บริษัทหลักทรัพย์ โกลเบล็ก จำกัด ตามที่ระบุไว้ในหนังสือชี้ชวน

3.  บริษัทได้กำหนดวงเงินการลงทุนตราสารทุน ภายในวงเงินไม่เกิน 20%
    ของส่วนของผู้ถือหุ้นของบริษัท และ ไม่เกิน 300 ล้านบาท โดยแบ่งเป็น

    0.  ร้อยละ 50 เป็นการลงทุนระยะสั้น ไม่เกิน 1 ปี วงเงินการลงทุนไม่เกิน 150 ล้านบาท
        และกำหนดวงเงินการลงทุนระยะสั้นรายหลักทรัพย์ไม่เกินร้อยละ 20
        ของวงเงินการลงทุน หรือไม่เกิน 30 ล้านบาท

        ร้อยละ 50 เป็นการลงทุนระยะยาวมากกว่า 1 ปี วงเงินการลงทุนไม่เกิน 150
        ล้านบาท โดยไม่กำหนดวงเงินการลงทุนรายหลักทรัพย์
        และในกรณีที่มีกำไรเกินกว่าร้อยละ 20
        ของราคาทุนคณะกรรมการการลงทุนอาจพิจารณาขายทำกำไร

ข) บริษัทหลักทรัพย์ โกลเบล็ก จำกัด

บริษัทหลักทรัพย์ฯ ดำเนินธุรกิจที่เกี่ยวข้องกับหลักทรัพย์โดยแบ่งออกเป็นสายธุรกิจต่าง ๆ ดังต่อไปนี้

  3.1.1 ธุรกิจนายหน้าซื้อขายหลักทรัพย์

บริษัทหลักทรัพย์ โกลเบล็ก จำกัด เป็นสมาชิกตลาดหลักทรัพย์แห่งประเทศไทย หมายเลข 25
ในเดือน กันยายน 2545 โดยให้บริการด้านนายหน้า หรือตัวแทนเพื่อซื้อ หรือขาย
และแลกเปลี่ยนหลักทรัพย์ให้แก่บุคคลอื่นเป็นการค้าปกติ โดยได้รับค่านายหน้า ค่าธรรมเนียม
หรือค่าตอบแทนอื่น ซึ่งแบ่งเป็น 3 ประเภทบัญชี คือ บัญชีเงินสด บัญชีเครดิตบาลานซ์ และ
บัญชีอินเตอร์เน็ต โดยบริษัทหลักทรัพย์ฯมีส่วนแบ่งตลาดมูลค่าการซื้อขายหลักทรัพย์ และ
รายละเอียดลูกค้าแยกตามประเภทลูกค้า และ แยกตามบัญชีซื้อขาย ในปี 2548 ถึงปี 2550
ดังตารางต่อไปนี้

+----------------------+------+------+------+------+------+--------+
|                      | ปี    |      | ปี    |      | ปี    |        |
|                      | 2548 |      | 2549 |      | 2550 |        |
+======================+======+======+======+======+======+========+
|   จำนวนหลักทรัพย์ในตลาด | 576  |      | 584  |      | 581  |        |
|   SET                |      |      |      |      |      |        |
+----------------------+------+------+------+------+------+--------+
|   จำนวนหลักทรัพย์ในตลาด | 38   |      | 44   |      | 54   |        |
|   MAI                |      |      |      |      |      |        |
+----------------------+------+------+------+------+------+--------+
|   อันดับในตลาด         | 13   |      | 24   |      | 28   |        |
+----------------------+------+------+------+------+------+--------+
| จำน                  | 39   |      | 37   |      | 38   |        |
| วนนายหน้าซื้อขายหลักทรัพย์ |      |      |      |      |      |        |
+----------------------+------+------+------+------+------+--------+
| ส่วนแบ่งการตลาด        | 2.92 |      | 1.64 |      | 1.35 |        |
| (ร้อยละ)              |      |      |      |      |      |        |
+----------------------+------+------+------+------+------+--------+
|   มูลค่าก              | 4    |      | 3    |      | 4    |        |
| ารซื้อขายหมุนเวียนรวมของ | ,067 |      | ,983 |      | ,271 |        |
|   SET .และ MAI*      | ,181 |      | ,676 |      | ,820 |        |
|   (ล้านบาท)           |      |      |      |      |      |        |
+----------------------+------+------+------+------+------+--------+
|   มูลค่าการซื้อข         | 237  |      | 130  |      | 115  |        |
| ายรวมของบริษัทหลักทรัพย์ฯ | ,500 |      | ,531 |      | ,652 |        |
|   (ล้านบาท)           |      |      |      |      |      |        |
+----------------------+------+------+------+------+------+--------+
| แยกตามประเภทลูกค้า     | ม    | ส    | ม    | ส    | ม    | สัดส่วน  |
| (ล้านบาท)             | ูลค่าซ | ัดส่วน | ูลค่าซ | ัดส่วน | ูลค่าซ | (%)    |
|                      | ื้อขาย | (%)  | ื้อขาย | (%)  | ื้อขาย |        |
| ข                    |      |      |      |      |      |        |
| องบริษัทหลักทรัพย์โกลเบล็ก |      |      |      |      |      |        |
| จำกัด                 |      |      |      |      |      |        |
+----------------------+------+------+------+------+------+--------+
| -   รายย่อย           | 231  | 97   | 125  | 95   | 106  | 91.97% |
|                      | ,298 | .39% | ,387 | .48% | ,345 |        |
+----------------------+------+------+------+------+------+--------+
| -   สถาบัน            | 2    | 1    | 1    | 2    | 1    | 0.90%  |
|                      | ,704 | .14% | ,106 | .76% | ,041 |        |
+----------------------+------+------+------+------+------+--------+
| -   อื่น ๆ (นิติบุคคล,    | 3    | 1    | 4    | 1    | 8    | 7.13%  |
|                      | ,498 | .47% | ,039 | .76% | ,240 |        |
|    บริษัทที่ไม่หวังผลกำไร, |      |      |      |      |      |        |
|     Port)            |      |      |      |      |      |        |
+----------------------+------+------+------+------+------+--------+
| แยกตามประเภทบัญชี      | ม    | ส    | ม    | ส    | ม    | สัด     |
| (ล้านบาท)             | ูลค่าซ | ัดส่วน | ูลค่าซ | ัดส่วน | ูลค่าซ | ส่วน(%) |
|                      | ื้อขาย | (%)  | ื้อขาย | (%)  | ื้อขาย |        |
| ข                    |      |      |      |      |      |        |
| องบริษัทหลักทรัพย์โกลเบล็ก |      |      |      |      |      |        |
| จำกัด                 |      |      |      |      |      |        |
+----------------------+------+------+------+------+------+--------+
| -   บัญชีเงินสด         | 190  | 80   | 111  | 77   | 81   | 70.78% |
|                      | ,423 | .18% | ,373 | .99% | ,835 |        |
+----------------------+------+------+------+------+------+--------+
| -   บัญชีเครดิตบาลานซ์   | 26   | 11   | 14   | 18   | 28   | 24.35% |
|                      | ,657 | .22% | ,409 | .07% | ,150 |        |
+----------------------+------+------+------+------+------+--------+
| -   บัญชี อินเตอร์เน็ต    | 20   | 8    | 4    | 3    | 5    | 4.88%  |
|                      | ,420 | .60% | ,749 | .94% | ,641 |        |
+----------------------+------+------+------+------+------+--------+

หมายเหตุ * ไม่รวมหุ้นกู้ และหุ้นกู้แปลงสภาพ

ตารางแสดงอันดับนายหน้าซื้อขายหลักทรัพย์ตามมูลค่าส่วนแบ่งการตลาด

  -----------------------------------------------------------------------------------
  อันดับ     2548                  2549                            2550     
  -------- ---------- ---------- ---------- ---------- --------- -------- -----------
           ชื่อย่อ       ร้อยละ      ชื่อย่อ       ร้อยละ      ชื่อย่อ               ร้อยละ

  1        KIMENG     10.20      KIMENG     8.57       KIMENG             8.10

  2        ASP        7.14       SCBS       6.38       ASP                5.74

  3        SCBS       5.15       ASP        6.19       PHATRA             5.63

  4        PHATRA     4.97       PHATRA     5.79       CS                 5.23

  5        ZMICO      4.28       CS         5.13       SCB                5.04

  6        CSFB       4.03       UBS        4.63       UBS                4.70

  7        UBS        4.00       KGI        3.94       KGI                4.18

  8        KGI        3.72       ZMICO      3.77       BLS                3.68

  9        BLS        3.29       BFITSEC    3.64       BFITSEC            3.51

  10       BFITSEC    3.19       BLS        3.54       AYS                3.50

  11       TSC        2.96       CLSA       3.32       TNS                3.49

  12       DBSV       2.93       TNS        3.31       ZMICO              3.05

  13       GLOBLEX    2.92       TSC        3.21       CLSA               3.04

  14                             AYS        3.00       TSC                3.01

  15                             DBSV       2.84       DBSV               2.84

  16                             JPM        2.79       JPM                2.79

  17                             TMBMACQ    2.72       TMBMACQ            2.67

  18                             CNS        2.56       ASL                2.47

  19                             ASL        2.56       CNS                2.45

  20                             UOBKHST    2.51       PST                2.39

  21                             ACLS       2.27       ACLS               2.34

  22                             SICSEC     2.13       UOBKHST            2.12

  23                             PST        1.74       TRINITY            2.11

  24                             GLOBLEX    1.64       FINANSA            1.71

  25                                                   SICSEC             1.53

  26                                                   BTSEC              1.50

  27                                                   KKS                1.36

  28                                                   GLOBLEX            1.35
  -----------------------------------------------------------------------------------

ที่มา ตลาดหลักทรัพย์แห่งประเทศไทย

นโยบายในการรับลูกค้าและการอนุมัติวงเงินซื้อหลักทรัพย์

บริษัทหลักทรัพย์ฯ เปิดโอกาสให้ผู้ประสงค์จะลงทุนในตลาดหลักทรัพย์แห่งประเทศไทย
ได้มีโอกาสที่จะเข้ามาเปิดบัญชี โดยในการพิจารณาคัดเลือกลูกค้านั้น
จะกำหนดให้เจ้าหน้าที่การตลาดต้องตรวจสอบความมีตัวตนของลูกค้าทุกราย โดยยึดหลักของ
Know-Your-Client คือ ลูกค้าต้องแสดงความมีตัวตน (Self-declare)
ที่ชัดเจนให้บริษัททราบและต้องผ่านการตรวจสอบของเจ้าหน้าที่การตลาดเป็นลายลักษณ์อักษรตั้งแต่วันที่
16 มีนาคม 2550 นอกจากนั้นบริษัทจะจัดกลุ่มลูกค้าตามระดับความเสี่ยงน้อยไปหามาก
หากลูกค้ารายใดมีความเสี่ยงสูง เช่น ประกอบอาชีพที่เสี่ยงกับการฟอกเงิน
ขั้นตอนการอนุมัติก็ต้องผ่านระดับผู้มีอำนาจที่สูงขึ้นกว่าปกติ
รวมถึงตรวจสอบการทำธุรกรรมของลูกค้าที่เหตุอันควรสงสัยและแจ้งต่อทางการอย่างต่อเนื่อง
(Customer Due
Diligence)เพื่อให้สอดคล้องกับการบริหารความเสี่ยงเพื่อป้องกันการใช้ธุรกิจหลักทรัพย์เป็นช่องทางในการฟอกเงิน
รวมถึงจะประเมินฐานะทางการเงินและความสามารถในการชำระหนี้ของลูกค้าเป็นรายบุคคลและจัดกลุ่มลูกค้าที่มีความเกี่ยวข้องกัน
(Total Exposure – วงเงินรวมของลูกค้า) ตามนโยบายพิจารณาวงเงิน
ในการอนุมัติให้ซื้อขายหลักทรัพย์ และการกำหนดวงเงินที่ซื้อขาย

บริษัทหลักทรัพย์ฯ ได้กำหนดอำนาจอนุมัติภายในของบริษัทหลักทรัพย์ฯ
เกี่ยวกับธุรกรรมการเป็นนายหน้าซื้อขายหลักทรัพย์ ที่สำคัญๆ ได้แก่

  1.) การเปิดบัญชีและการกำหนดวงเงิน

  2.) การทบทวนวงเงิน

  3.) การอนุมัติซื้อหลักทรัพย์เกินวงเงินระหว่างช่วงซื้อขายหลักทรัพย์

อำนาจอนุมัติดังกล่าวได้ผ่านการประชุมเพื่อพิจารณามอบอำนาจจากคณะกรรมการบริษัทหลักทรัพย์ฯ
ที่มีกรรมการอิสระของบริษัทหลักทรัพย์ฯ
เข้าร่วมประชุมด้วยในการประชุมคณะกรรมการบริษัทหลักทรัพย์ฯ ครั้งที่ 2/2547 ในวันที่ 18
กุมภาพันธ์ 2547 (รายละเอียดตามหัวข้อ 9.1 (ฉ) อำนาจหน้าที่คณะกรรมการพิจารณาวงเงิน:
การมอบอำนาจธุรกรรมด้านหลักทรัพย์ )

  บัญชีเงินสด

หมายถึง บัญชีซื้อขายหลักทรัพย์ที่ลูกค้าจะต้องชำระค่าซื้อหลักทรัพย์ให้แก่บริษัทหลักทรัพย์ฯ ภายใน 3
วันทำการนับจากวันที่ซื้อหลักทรัพย์
และบริษัทหลักทรัพย์ฯจะส่งมอบเงินค่าขายหลักทรัพย์ให้แก่ลูกค้าที่ขายหลักทรัพย์ในวันทำการที่ 3
หลังจากวันที่สั่งขายหลักทรัพย์ได้

  การควบคุมและติดตามลูกค้าซื้อขายหลักทรัพย์ในบัญชีเงินสด

บริษัทหลักทรัพย์ฯ มีมาตรการควบคุมดูแลการซื้อขายหลักทรัพย์ของลูกค้าอย่างรัดกุม
ซึ่งรวมถึงการเรียกให้ลูกค้าวางทรัพย์สินเพื่อเป็นหลักประกันก่อนการซื้อขาย ในอัตราที่กำหนด
เพื่อให้ถูกต้องเป็นไปตามกฎเกณฑ์ของตลาดหลักทรัพย์แห่งประเทศไทย
ส่วนในระหว่างชั่วโมงการซื้อขาย เมื่อเจ้าหน้าที่การตลาดรับคำสั่งซื้อหรือขายหลักทรัพย์จากลูกค้า
แล้วส่งคำสั่งเข้าสู่ระบบการซื้อขาย
ระบบการซื้อขายจะตรวจสอบวงเงินและกำหนดจำนวนเงินสูงสุดไว้สำหรับแต่ละคำสั่งซื้อ
หากเกินวงเงินระบบจะไม่อนุญาตให้ส่งคำสั่งนั้นๆได้
นอกจากนี้ยังเพิ่มเติมหลักเกณฑ์และนโยบายในการป้องกันความเสี่ยง ดังนี้

1.  พิจารณาห้ามซื้อเพิ่มเติมสำหรับลูกค้าที่มีผลขาดทุนเกิน 10% ของวงเงินอนุมัติ

-   ฝ่ายบริหารความเสี่ยงนำเสนอรายชื่อลูกค้า,
    ข้อมูลฐานะการเงินและประวัติการซื้อขายนำเสนอคณะกรรมการพิจารณาวงเงินอนุมัติว่าจะทำการซื้อขายต่อไปหรือไม่

2.  พิจารณามูลค่าซื้อสุทธิในหลักทรัพย์สูงสุด 10 อันดับแรกของบริษัท
    เพื่อประเมินพฤติกรรมของลูกค้าในการลงทุนในหลักทรัพย์ดังกล่าว รวมทั้งศักยภาพของลูกค้า

-   ฝ่ายบริหารความเสี่ยงวิเคราะห์รายชื่อหลักทรัพย์ที่มีการซื้อสุทธิสูงสุดในวันก่อนหน้า
    พร้อมรายชื่อลูกค้า, ปริมาณการซื้อในหลักทรัพย์นั้นๆ
    และมูลค่าหลักประกันที่มีกับบริษัทหลักทรัพย์ฯ
    และรวบรวมบัญชีที่มีผลขาดทุนเกินกว่าหลักประกันเพื่อเสนอแก่คณะกรรมการพิจารณาวงเงินเพื่อพิจารณา

-   คณะกรรมการพิจารณาวงเงินจะพิจารณาความเสี่ยงในหลักทรัพย์นั้นๆ
    และอาจจะห้ามซื้อหลักทรัพย์นั้นๆ เพิ่มเติม (Internal DS) หรือห้ามลูกค้าเฉพาะรายซื้อเพิ่ม

3.  พิจารณาลูกค้าที่มีการซื้อสุทธิในหลักทรัพย์ที่มีราคาลดต่ำลงมากที่สุด 5 อันดับแรก
    เพื่อประเมินพฤติกรรมของลูกค้าในการลงทุนในหลักทรัพย์ดังกล่าว รวมทั้งศักยภาพของลูกค้า

-   ฝ่ายบริหารความเสี่ยงวิเคราะห์รายชื่อหลักทรัพย์ที่มีราคาลดต่ำลงมากที่สุด ในวันก่อนหน้า
    พร้อมรายชื่อลูกค้า, ปริมาณการซื้อในหลักทรัพย์นั้นๆ
    และมูลค่าหลักประกันที่มีกับบริษัทหลักทรัพย์ฯ
    และรวบรวมบัญชีที่มีผลขาดทุนเกินกว่าหลักประกันเพื่อเสนอแก่คณะกรรมการพิจารณาวงเงินเพื่อพิจารณา

-   คณะกรรมการพิจารณาวงเงินจะพิจารณาความเสี่ยงในหลักทรัพย์นั้นๆ
    และอาจจะห้ามซื้อหลักทรัพย์นั้นๆ เพิ่มเติม (Internal DS) หรือห้ามลูกค้าเฉพาะรายซื้อเพิ่ม

4.  การผิดนัดชำระหนี้
    บริษัทหลักทรัพย์ฯมีนโยบายในการควบคุมพฤติกรรมการชำระราคาของลูกค้าทุกราย ตามหัวข้อ
    นโยบายเรื่องการผิดนัดชำระราคา

5.  การทบทวนวงเงินประจำปี
    บริษัทหลักทรัพย์ฯมีนโยบายในการทบทวนศักยภาพของลูกค้าในกรณีที่ไม่มีการซื้อขายต่อเนื่องเป็นเวลา
    1 ปี และไม่มีหลักประกันเพียงพอกับวงเงินตามนโยบายของบริษัทหลักทรัพย์ฯ
    โดยเจ้าหน้าที่การตลาดต้องหาข้อมูลเพิ่มเติมเพื่อสนับสนุนว่าลูกค้ายังมีความสามารถในการชำระหนี้ตามวงเงินเดิม,
    ปรับลดวงเงิน หรือปิดบัญชี

  บัญชีเครดิตบาลานซ์ (Credit Balance)

หมายถึง บัญชีที่มีการให้กู้ยืมเงินเพื่อซื้อหลักทรัพย์โดยบริษัทหลักทรัพย์ฯ ซึ่งได้เริ่มดำเนินการ
ตั้งแต่เดือนพฤษภาคม 2546

ขั้นตอนและวิธีปฏิบัติในการให้กู้ยืมเพื่อซื้อหลักทรัพย์

1. ขั้นตอนในการพิจารณารับลูกค้าโดยวิเคราะห์ฐานะการเงินและศักยภาพของลูกค้า

2. การอนุมัติวงเงินให้กู้ยืมเพื่อซื้อหลักทรัพย์ตามอำนาจวงเงินอนุมัติ

3. ลูกค้าต้องวางเงินหรือหลักทรัพย์ที่อนุญาตให้ลูกค้าซื้อ (Marginable Securities)
เป็นประกันในครั้งแรกเพื่อกำหนดอำนาจซื้อ

4. บริษัทหลักทรัพย์ฯ มีระบบการควบคุมโดยลูกค้าไม่สามารถซื้อเกินกว่าอำนาจซื้อที่คำนวณได้ ณ
ขณะใดขณะหนึ่ง และลูกค้าไม่สามารถขายโดยไม่มีหลักทรัพย์ในบัญชี

5. บริษัทหลักทรัพย์ฯ มีการกำหนดอัตรามาร์จิ้นเริ่มต้น การป้องกันความเสี่ยงของบริษัทหลักทรัพย์ฯ
ที่เกี่ยวกับการกำหนดรายชื่อหลักทรัพย์
การพิจารณาอนุมัติเปิดบัญชีให้กู้ยืมเพื่อซื้อหลักทรัพย์ในระบบเครดิตบาลานซ์ (Credit Balance)
พร้อมการปฏิบัติต่อเงินของลูกค้าให้แก่ลูกค้า
และการปฏิบัติเกี่ยวกับการให้กู้ยืมเงินเพื่อซื้อหลักทรัพย์ในระบบเครดิตบาลานซ์ (Credit
Balance) ตามประกาศของตลาดหลักทรัพย์ฯ และคณะกรรมการกำกับหลักทรัพย์และตลาดหลักทรัพย์

  นโยบายการรับหลักประกัน

บริษัทหลักทรัพย์ฯ มีนโยบายการรับทรัพย์สินเป็นหลักประกัน ซึ่งประกอบด้วย

  1. เงินสด

  2. หลักทรัพย์ที่จดทะเบียนในตลาดหลักทรัพย์ฯ

  3. ทรัพย์สินอื่นๆ ได้แก่

  3.1 พันธบัตรรัฐบาล

  3.2 พันธบัตรรัฐวิสาหกิจ

  3.3 พันธบัตรธนาคารแห่งประเทศไทย

  3.4 ตั๋วสัญญาใช้เงินที่ออกโดยบริษัทเงินทุนหรือบริษัทเครดิตฟองซิเอร์

  3.5 บัตรเงินฝากที่ออกโดยธนาคารพาณิชย์หรือบริษัทเงินทุน

  3.6 เลตเตอร์ออฟเครดิต

  3.7 หนังสือค้ำประกันที่ออกโดยธนาคารเพื่อเป็นประกันการชำระหนี้ในบัญชีมาร์จิ้นของลูกค้า
  โดยธนาคารนั้นยินยอมรับผิดในฐานะลูกค้าชั้นดี

ทั้งนี้ บริษัทหลักทรัพย์ฯ จะรับทรัพย์สินอื่น ๆ ในข้อ 3. เป็นหลักประกันได้
จะต้องได้รับการอนุมัติจากคณะกรรมการพิจารณาวงเงิน และบริษัทหลักทรัพย์ฯ
จะรับหลักทรัพย์หรือทรัพย์สินที่วางเป็นหลักประกันได้
ก็ต่อเมื่อได้มีการทำนิติกรรมจดจำนำเป็นที่เรียบร้อยแล้ว

  การควบคุมและติดตามลูกค้าซื้อขายหลักทรัพย์ในบัญชีเครดิตบาลานซ์

1. ยอดหนี้รวมของลูกค้าทุกราย (Total Margin Loan) ต้องไม่เกิน 3
เท่าของเงินกองทุนบริษัทหลักทรัพย์ฯ ยกเว้นได้รับอนุมัติจากคณะกรรมการพิจารณาวงเงิน
ทั้งนี้ต้องไม่เกิน 5 เท่าของเงินกองทุนบริษัทหลักทรัพย์ฯตามประกาศของ ก.ล.ต.

2.  ยอดหนี้ต่อรายลูกค้า (Exposure to a Single Client) สูงสุดไม่เกิน 100 ล้านบาท
    หรือ 25% ของเงินกองทุนบริษัทหลักทรัพย์ฯตามประกาศของ ก.ล.ต.
    แล้วแต่จำนวนใดจะต่ำกว่า

3.  การกระจุกตัวในหลักทรัพย์ใดๆ ในจำนวนมากกว่า 0.5% ของจำนวนหุ้นจดทะเบียน (Stock
    Concentration per Client > 0.5% of Outstanding Share)

-   กรณีที่ลูกค้าถือหลักทรัพย์ใดๆ ในจำนวนมากกว่า 0.5% ของจำนวนหุ้นจดทะเบียนแต่ไม่เกิน 1%
    ของจำนวนหุ้นจดทะเบียน
    ฝ่ายบริหารความเสี่ยงแจ้งให้หัวหน้าเจ้าหน้าที่การตลาดรับทราบและให้ดูแลการซื้อเพิ่มของลูกค้า

-   กรณีที่ลูกค้าถือหลักทรัพย์ใดๆ ในจำนวนตั้งแต่ 1% ของจำนวนหุ้นจดทะเบียนขึ้นไป
    ฝ่ายบริหารความเสี่ยงรายงานให้คณะกรรมการพิจารณาวงเงินพิจารณาให้ซื้อเพิ่มหรือห้ามซื้อเป็นกรณีไป
    และรายงานให้คณะกรรมการบริษัทหลักทรัพย์ฯรับทราบ

4.  การกระจุกตัวในหลักทรัพย์ใดๆ ของลูกค้าทุกรายที่มากกว่า 5% ของจำนวนหุ้นจดทะเบียน
    (Total Credit Balance Clients Holding Any Stock > 5% of Outstanding
    Share)

-   กรณีที่ลูกค้าทุกรายถือครองหลักทรัพย์ใดหลักทรัพย์หนึ่งรวมกันมากกว่า 5%
    ของจำนวนหุ้นจดทะเบียนฝ่ายบริหารความเสี่ยงรายงานให้คณะกรรมการพิจารณาวงเงินพิจารณาให้ซื้อเพิ่มหรือห้ามซื้อเป็นกรณีไปและรายงานให้คณะกรรมการบริษัทหลักทรัพย์ฯรับทราบ

5.  หลักเกณฑ์การพิจารณาหลักทรัพย์ที่อนุญาตให้ซื้อได้ และ/หรือ รับเป็นหลักประกันเพิ่ม
    (Marginable Securities) ในบัญชี Credit Balance

บริษัทหลักทรัพย์ฯกำหนดให้หลักทรัพย์ที่อนุญาตให้ซื้อได้ และ/หรือ นำมาเป็นหลักประกันเพิ่ม ในบัญชี
Credit Balance (Marginable Securities)
ต้องเป็นหลักทรัพย์ที่อยู่ในรายชื่อหลักทรัพย์ที่อนุญาตให้ซื้อได้ และ/หรือ
นำมาเป็นหลักประกันเพิ่มในบัญชี Credit Balance (Marginable Securities)
ของบริษัทหลักทรัพย์เพื่อธุรกิจหลักทรัพย์ (TSFC) ซึ่งบริษัทหลักทรัพย์ฯจะประกาศให้ทราบเป็นคราวๆ
ไป

ทั้งนี้มีการจัดประชุมคณะกรรมการพิจารณาวงเงินเป็นประจำสัปดาห์ละครั้ง
เพื่อพิจารณาความเสี่ยงของบัญชีซื้อขายหลักทรัพย์และกำหนดแนวทางในการบริหารความเสี่ยงที่ทันต่อสถานการณ์ปัจจุบัน

  บัญชีซื้อขายหลักทรัพย์ประเภทเครดิต บาลานซ์ กับบริษัทหลักทรัพย์เพื่อธุรกิจหลักทรัพย์ (TSFC)

เมื่อลูกค้าแจ้งความประสงค์เปิดบัญชีซื้อขายหลักทรัพย์ประเภทเครดิตบาลานซ์กับ TSFC
ผ่านบริษัทหลักทรัพย์ฯ เจ้าหน้าที่การตลาดจะดำเนินการจัดส่งชุดคำขอเปิดบัญชีให้กับลูกค้า
โดยตรวจสอบความครบถ้วนและความถูกต้องของข้อมูลลูกค้า พร้อมแนบความเห็น
แล้วจัดส่งให้ฝ่ายบริหารความเสี่ยง ซึ่งจะดำเนินการตรวจสอบความสมบูรณ์ของข้อมูลอีกครั้งหนึ่ง
และ ให้ผู้มีอำนาจของบริษัทหลักทรัพย์ฯ ลงนามรับรองสำเนาถูกต้อง แล้วจัดส่งให้กับ TSFC
เพื่อพิจารณารายละเอียด หลังจากนั้น TSFC จะแจ้งผลการอนุมัติวงเงินกู้ให้บริษัทหลักทรัพย์ฯทราบ
และ บริษัทหลักทรัพย์ฯ จะดำเนินการนัดลูกค้าเพื่อทำสัญญาเงินกู้กับ TSFC ต่อไป

บัญชีอินเตอร์เน็ต

  หมายถึง ระบบการซื้อขายหลักทรัพย์ที่ลูกค้าสามารถส่งคำสั่งซื้อขายผ่านเครือข่ายอินเตอร์เน็ต

  การควบคุมและติดตามลูกค้าซื้อขายหลักทรัพย์ในบัญชี อินเตอร์เน็ต

การติดตามและควบคุมการซื้อขายหลักทรัพย์ ใช้แนวทางเดียวกับบัญชีเงินสด

นโยบายเรื่องการผิดนัดชำระราคา

บริษัทหลักทรัพย์ฯมีนโยบายเรื่องการผิดนัดชำระราคาดังต่อไปนี้

1.  เมื่อมีการผิดนัดชำระราคา
    บัญชีจะถูกดำเนินการห้ามซื้อจนกว่าลูกค้าจะทำการชำระราคารวมทั้งค่าปรับที่เกิดขึ้นทั้งหมดอย่างครบถ้วน
    และเจ้าหน้าที่การตลาดจัดทำบันทึกรายละเอียดการผิดนัดชำระราคา
    พร้อมทั้งชี้แจงเหตุผลให้ฝ่ายบริหารความเสี่ยง

2.  กรณีที่มีการผิดนัดชำระราคา 3 ครั้งภายใน 6 เดือน หรือขอให้นำค่าขายหักกลบค่าซื้อ (Net
    Offset) บัญชีของลูกค้าจะต้องถูกดำเนินการลดวงเงินซื้อขายหลักทรัพย์ลงอย่างน้อยครึ่งหนึ่ง
    หรือปิดบัญชี กรณีอื่นๆ ต้องได้รับการอนุมัติจากคณะกรรมการพิจารณาวงเงิน

3.  กรณีบัญชีอินเตอร์เน็ต ถ้ามีการผิดนัดชำระราคา หรือขอให้นำค่าขายหักกลบค่าซื้อ (Net
    Offset) จะต้องดำเนินการปิดบัญชี หรือเปลี่ยนประเภทบัญชีเป็นบัญชีเงินสด (Cash
    Balance) หรือเจ้าหน้าที่การตลาดรับหนี้เสียทั้งจำนวน กรณีอื่นๆ
    ต้องได้รับอนุมัติจากคณะกรรมการพิจารณาวงเงิน

    0.  3.1.2 ธุรกิจการลงทุนในหลักทรัพย์
        (นโยบายการลงทุนที่ได้รับอนุมัติล่าสุดจากคณะกรรมการบริษัทหลักทรัพย์ฯ ครั้งที่ 1/2551
        เมื่อวันที่ 9 มกราคม 2551)

บริษัทหลักทรัพย์ฯ
มีนโยบายที่จะลงทุนในหลักทรัพย์ทั้งประเภทตราสารหนี้และตราสารทุนและหน่วยลงทุน
รวมทั้งนโยบายการลงทุนในต่างประเทศ โดยผ่านการกลั่นกรองจากคณะกรรมการการลงทุน

  (ก) การควบคุมดูแลการลงทุนของบริษัทหลักทรัพย์ฯ

คณะกรรมการลงทุนซึ่งเป็นคณะบุคคลที่ได้รับการแต่งตั้งจากคณะกรรมการบริษัทหลักทรัพย์ฯ
มีอำนาจหน้าที่และความรับผิดชอบ ดังนี้

1. กำหนดนโยบายและวงเงินในการลงทุนเพื่อบัญชีบริษัทหลักทรัพย์

2. กำหนดหลักเกณฑ์ เงื่อนไข วิธีการในการลงทุนแต่ละประเภท

3. ตัดสินใจลงทุนในแต่ละคราวตามนโยบายที่กำหนดไว้

การพิจารณาการลงทุน

การพิจารณาการลงทุนของบริษัทหลักทรัพย์ฯ มีหลักเกณฑ์การพิจารณาโดยสรุป ดังนี้

- เป็นหลักทรัพย์ที่มีพื้นฐานดี ผลการดำเนินงานดี มีแนวโน้มการเติบโตต่อเนื่อง
ให้ผลตอบแทนที่ดีตามภาวะตลาดและมีสภาพคล่องดี

- กรณีที่ไม่สามารถใช้ราคาตลาดอ้างอิงในการซื้อ-ขายได้ คณะกรรมการลงทุนกำหนดราคาซื้อ-ขาย
จากรายงานการวิเคราะห์ ซึ่งคำนึงถึงศักยภาพของธุรกิจโดยรวม ศักยภาพของบริษัท และปัจจัยอื่นๆ
ที่เกี่ยวข้อง ตลอดจนการใช้หลักวิชาการในการคำนวณมูลค่า

- คณะกรรมการลงทุนหรือผู้ที่ได้รับมอบหมายจากคณะกรรมการบริษัทหลักทรัพย์ฯ
เป็นผู้มีอำนาจอนุมัติรายการการลงทุนในหลักทรัพย์
โดยกำหนดวงเงินลงทุนประเภทตราสารทุนไม่เกิน 100 ล้านบาท และไม่เกิน 50
ล้านบาทสำหรับการลงทุนในต่างประเทศ สำหรับตราสารหนี้และหน่วยลงทุน
จะเปลี่ยนแปลงตามที่คณะกรรมการบริษัทหลักทรัพย์ฯกำหนด ขึ้นอยู่กับสภาพคล่องของบริษัทหลักทรัพย์ฯ
เป็นหลัก

- คณะกรรมการลงทุนเป็นผู้กำหนดวัตถุประสงค์การลงทุนและนโยบายการลงทุน
โดยให้มีเงื่อนไขว่าบริษัทหลักทรัพย์ฯ จะต้องดำรงอัตราส่วนเงินกองทุนสภาพคล่องสุทธิ NCR
ได้มากกว่าร้อยละ 20

(ข) นโยบายการลงทุนในหลักทรัพย์

บริษัทหลักทรัพย์ฯ

การลงทุนในหลักทรัพย์ประเภทต่างๆของบริษัทหลักทรัพย์ฯนั้น นโยบายและหลักเกณฑ์จะถูกกำหนด
ตลอดจนพิจารณาและอนุมัติการซื้อขายและลงทุนโดยคณะกรรมการลงทุน
ภายใต้ขอบเขตและนโยบายการลงทุนที่นำเสนอและได้รับการอนุมัติจากคณะกรรมการบริษัทหลักทรัพย์ฯ
โดยมีเจ้าหน้าที่สังกัดฝ่ายบริหารเงินได้รับมอบหมายให้เป็นผู้ดูแลการลงทุนตามนโยบายดังกล่าว
และกำหนดให้มีรายงานการซื้อขายและการลงทุน ผลตอบแทน และยอดคงเหลือ
ต่อคณะกรรมการลงทุนเป็นรายเดือน เพื่อเป็นข้อมูลในการควบคุมและติดตาม
รวมทั้งกำหนดแผนการลงทุนในครั้งต่อไป
โดยการลงทุนในส่วนของบริษัทหลักทรัพย์ฯมีวัตถุประสงค์ในการบริหารสภาพคล่องเป็นหลัก

  ประเภทการลงทุนในหลักทรัพย์

1.  การลงทุนชั่วคราว (short term investment) หมายถึง
    การลงทุนที่บริษัทตั้งใจจะถือไว้ไม่เกิน 1 ปี

2.  การลงทุนระยะยาว (long term investment) หมายถึง
    การลงทุนที่บริษัทตั้งใจจะถือไว้เกิน 1 ปี โดยให้อยู่ในการพิจารณาของคณะกรรมการลงทุน
    และต้องนำเสนอคณะกรรมการบริษัทเพื่อพิจารณาอนุมัติต่อไป

ขอบเขตการลงทุน

  การลงทุนของบริษัทหลักทรัพย์ฯ แบ่งออกเป็นประเภทต่างๆ ดังนี้

ประเภทที่ 1 การลงทุนในหลักทรัพย์ประเภทตราสารทุน
เป็นการลงทุนในหลักทรัพย์ที่จดทะเบียนในตลาดหลักทรัพย์แห่งประเทศไทย
โดยไม่ลงทุนในหลักทรัพย์ที่จดทะเบียนในตลาดหลักทรัพย์ใหม่
ตราสารสิทธิและหลักทรัพย์ที่จดทะเบียนในกระดานต่างประเทศ

ประเภทที่ 2 การลงทุนในหลักทรัพย์ประเภทตราสารหนี้
เป็นการซื้อขายและลงทุนในหลักทรัพย์อันเป็นตราสารแห่งหนี้
รวมถึงการลงทุนในบัญชีเงินฝากธนาคาร และการปล่อยสินเชื่อให้กับสถาบันการเงิน

ประเภทที่ 3 การลงทุนในหลักทรัพย์ประเภทหน่วยลงทุน
เป็นการซื้อขายและลงทุนในหน่วยลงทุนประเภทกองทุนเปิด
ประเภทที่มีนโยบายลงทุนในตราสารหนี้ระยะสั้น และ/หรือ
กองทุนประเภทที่มีนโยบายลงทุนในตราสารทุนหรือกองทุนผสม
และกองทุนที่มีนโยบายลงทุนในหลักทรัพย์หรือในกองทุนต่างประเทศ

ประเภทที่ 4 การลงทุนในหลักทรัพย์ และตราสาร หรือทรัพย์สินที่ออกและเสนอขายในต่างประเทศ
รวมทั้งการลงทุนผ่านบริษัทจัดการหรือสถาบันการเงินซึ่งบริหารจัดการกองทุนส่วนบุคคลในต่างประเทศตามรายชื่อที่ได้รับอนุมัติ

  การบริหารความเสี่ยง

  1. การกำหนดวงเงินลงทุน

คณะกรรมการลงทุนมีอำนาจอนุมัติรายการซื้อขายในวงเงินเพื่อค้า และลงทุนในตราสารทุนไม่เกิน
100 ล้านบาท และไม่เกิน 50 ล้านบาทสำหรับการลงทุนในต่างประเทศ
โดยกำหนดวงเงินลงทุนในต่างประเทศทุกประเภทรวมกันทั้งสิ้นจะต้องไม่เกินร้อยละ 35
ของเงินกองทุนของบริษัทฯ หรือเปลี่ยนแปลงตามที่คณะกรรมการบริษัทฯกำหนด
กรณีการลงทุนเกินวงเงินที่กำหนด จะทำได้ไม่เกินร้อยละ 10 ของ วงเงิน
(คิดรวมเป็นวงเงินทั้งสิ้น 110 ล้านบาท และ 55 ล้านบาทตามลำดับ)
และจะต้องจัดส่งสำเนารายงานให้ฝ่าย Compliance ทราบด้วย
และสำหรับตราสารหนี้จะเปลี่ยนแปลงตามที่คณะกรรมการบริษัทหลักทรัพย์ฯ กำหนด
โดยพิจารณาตามความเหมาะสม และต้องคำนึงถึงความเสี่ยงต่อฐานะทางการเงิน
และสภาพคล่องของบริษัท (NCR)

  2. แนวทางการลงทุนและผลตอบแทนคาดหวัง

เพื่อค้า และเผื่อขาย ตามสถานการณ์ทางเศรษฐกิจ และภาวะตลาด ทั้งนี้
เป็นการลงทุนเองโดยตรงหรือผ่านกองทุนส่วนบุคคลในต่างประเทศ
ตามรายชื่อที่ได้รับอนุมัติจากคณะกรรมการบริษัทฯ โดยหวังผลตอบแทนในรูป อัตราดอกเบี้ย
กำไรจากส่วนต่าง และรายได้จากเงินปันผล ร้อยละ 10 – 15 ต่อปี

  3. การกำหนดสัดส่วนการลงทุน

กำหนดให้มีการกระจายความเสี่ยงโดยลงทุนในหลักทรัพย์ตามกลุ่มอุตสาหกรรม ต่าง ๆ
เพื่อป้องกันการกระจุกตัว
โดยจะสามารถลงทุนในประเภทตราสารทุนแต่ละรายหลักทรัพย์สูงสุดได้ไม่เกินหลักทรัพย์ละ 20
ล้านบาท ทั้งนี้ ขึ้นอยู่กับความเหมาะสมตามสภาวะตลาด ปัจจัยพื้นฐาน ผลตอบแทนในรูปเงินปันผล
และกำไรจากการซื้อขาย

  4. การจำกัดผลขาดทุน (Cut Loss)

การจำกัดผลขาดทุนจากการซื้อขายและลงทุนให้ขึ้นอยู่กับการพิจารณาของคณะกรรมการลงทุน ทั้งนี้
กรณีฝ่ายบริหารเงินพิจารณาแล้ว เห็นว่ามีผลขาดทุนเกินกว่าร้อยละ 2
ของราคาทุนสำหรับตราสารหนี้ และเกินกว่าร้อยละ 10 สำหรับตราสารทุน
ให้เรียกประชุมหรือรายงานต่อคณะกรรมการลงทุนเพื่อพิจารณาขายหรือลดการลงทุนในหลักทรัพย์
และกรณีมีผลขาดทุนเกินกว่าร้อยละ 5 สำหรับตราสารหนี้ และเกินกว่าร้อยละ 20
สำหรับตราสารทุนให้รายงานคณะกรรมการลงทุนเพื่อตัดสินใจ
และต้องนำเสนอต่อคณะกรรมการบริษัทหลักทรัพย์ฯ เพื่อพิจารณาอนุมัติต่อไป

  5. การวิเคราะห์ข้อมูลเพื่อตัดสินใจ

วิเคราะห์ปัจจัยพื้นฐาน (Fundamental Analysis) โดยการวิเคราะห์เศรษฐกิจ อุตสาหกรรม
กิจการ และผู้บริหาร และวิเคราะห์ทางเทคนิค (Technical Analysis)
เพื่อเป็นข้อมูลสนับสนุนในการกำหนดช่วงเวลาในการซื้อขาย ทั้งนี้ การลงทุนจะต้องมีบทวิเคราะห์
และมีการปรับปรุงเมื่อปัจจัยพื้นฐานมีการเปลี่ยนแปลงอย่างมีนัยสำคัญ และกระทบต่อการดำเนินงาน
และผลประกอบการของหลักทรัพย์ที่ลงทุน

  6. การกำหนดกรอบการลงทุน

-   การลงทุนในหลักทรัพย์ประเภทตราสารทุน
    เป็นการลงทุนในหลักทรัพย์จดทะเบียนในตลาดหลักทรัพย์แห่งประเทศไทยที่อยู่ในดัชนี SET100
    เท่านั้น โดยจะต้องเป็นหลักทรัพย์ที่มีปัจจัยพื้นฐานดี และมีศักยภาพในการทำกำไรที่ดีในอนาคต
    โดยไม่ลงทุนในหลักทรัพย์ในตลาดหลักทรัพย์ใหม่ ตราสารสิทธิ (warrant)
    และหลักทรัพย์ในกระดานต่างประเทศ

-   การลงทุนในหลักทรัพย์ประเภทตราสารหนี้ เป็นการลงทุนเฉพาะพันธบัตรรัฐบาล
    และตั๋วเงินคลังและ ตั๋วสัญญาใช้เงิน หรือ ตั๋วแลกเงิน ที่ออกและรับรองโดยธนาคารพาณิชย์
    กรณีพันธบัตรรัฐวิสาหกิจต้องมีกระทรวงการคลังค้ำประกัน
    หรือถ้าเป็นหุ้นกู้ภาคเอกชนต้องมีการจัดอันดับ (Rating) ตั้งแต่ BBB+ ขึ้นไป

-   การลงทุนในหลักทรัพย์ประเภทหน่วยลงทุนเป็นการซื้อขายและลงทุนในหน่วยลงทุนประเภทกองทุนเปิด
    (Open-end Fund)
    ประเภทที่มีนโยบายลงทุนในตราสารหนี้ระยะสั้นหรือแนวทางเพื่อการบริหารเงิน (Money
    Market Fund) และ/หรือ กองทุนประเภทที่มีนโยบายลงทุนในตราสารทุนหรือกองทุนผสม
    และกองทุนที่มีนโยบายลงทุนในหลักทรัพย์หรือในกองทุนต่างประเทศ

-   การลงทุนในต่างประเทศ เป็นการลงทุนในหลักทรัพย์ และตราสาร
    หรือทรัพย์สินที่ออกและเสนอขายในต่างประเทศ
    โดยกำหนดให้พันธบัตรและหุ้นกู้ที่สามารถลงทุนได้ต้องมีการจัดอันดับ (Rating) ตั้งแต่ BBB-
    ขึ้นไป สำหรับหุ้น หน่วยลงทุนและตราสารอื่นต้องอยู่ภายใต้การกำกับดูแลของ IOSCO หรือ
    WFE แต่ไม่รวมหน่วยลงทุนของกองทุนประเภท Hedge Fund
    รวมทั้งการลงทุนผ่านบริษัทจัดการหรือสถาบันการเงินซึ่งบริหารจัดการกองทุนส่วนบุคคลในต่างประเทศตามรายชื่อที่ได้รับอนุมัติ

3.1.3 การเป็นที่ปรึกษาการลงทุน

ปัจจุบันบริษัทหลักทรัพย์ฯ ยังไม่ได้มีการให้บริการในด้านนี้

3.1.4 การเป็นที่ปรึกษาทางการเงินและการจัดจำหน่ายหลักทรัพย์

บริษัทหลักทรัพย์ฯ
ได้รับความเห็นชอบจากทางสำนักงานคณะกรรมการกำกับหลักทรัพย์และตลาดหลักทรัพย์
ในการดำเนินธุรกิจที่ปรึกษาทางการเงิน โดยมีระยะเวลาได้รับความเห็นชอบ 5 ปี ตั้งแต่วันที่ 3
มกราคม 2546 ถึงวันที่ 2 มกราคม 2551
ซึ่งต่อมาบริษัทหลักทรัพย์ฯมีนโยบายปรับโครงสร้างกลุ่มโดยการแยกธุรกิจที่ปรึกษาทางการเงินออกไปอยู่ภายใต้การดำเนินงานของ
บริษัท โกลเบล็ก แอ็ดไวเซอรี่ จำกัด และสำนักงาน ก.ล.ต.
ได้อนุมัติให้โอนการได้รับความเห็นชอบที่ให้ไว้ต่อบริษัทหลักทรัพย์ ไปยังบริษัท โกลเบล็ก
แอ็ดไวเซอรี่ จำกัด โดยมีระยะเวลาได้รับความเห็นชอบส่วนที่เหลือ ตั้งแต่วันที่ 11 พฤษภาคม
2547 ถึงวันที่ 2 มกราคม 2551

หมายเหตุ รายละเอียดการเป็นที่ปรึกษาทางการเงิน และ
โครงสร้างรายได้ค่าธรรมเนียมของบริษัทหลักทรัพย์ฯ และของบริษัท โกลเบล็ก แอ็ดไวเซอรี่ จำกัด
ด้านการเป็นที่ปรึกษาทางการเงิน ดูที่ หัวข้อ ค) บริษัทโกลเบล็ก แอ็ดไวเซอรี่ จำกัด

นอกจากนี้บริษัทหลักทรัพย์ยังมีนโยบายในการสนับสนุนการเสนอขายแบบครบวงจร เช่น
การเป็นผู้จัดการการจำหน่ายหลักทรัพย์ต่อเนื่องจากการให้บริการเป็นที่ปรึกษาทางการเงิน
การร่วมรับประกันการจำหน่ายหลักทรัพย์ทุกประเภท เช่น พันธบัตรรัฐบาล พันธบัตรรัฐวิสาหกิจ
หุ้นสามัญ หุ้นบุริมสิทธิ์ หุ้นกู้ หุ้นกู้ควบตราสารอนุพันธ์ ตลอดจนการเป็นตัวแทนจำหน่ายหลักทรัพย์ต่าง
ๆ เป็นต้น

สำหรับการบริการจัดจำหน่ายและรับประกันการจำหน่ายหลักทรัพย์นั้น บริษัทหลักทรัพย์ฯ
มีนโยบายเป็นผู้จัดจำหน่ายและรับประกันการจัดจำหน่ายตราสารต่างๆ ทั้งตราสารหนี้
และตราสารทุน ผลงานที่สำคัญของบริษัทหลักทรัพย์ฯ
ด้านการเป็นผู้จัดจำหน่ายหลักทรัพย์ประเภทหุ้นสามัญ ได้แก่
การเป็นผู้จัดการการจำหน่ายและรับประกันการจำหน่าย
การเป็นผู้ร่วมจัดจำหน่ายและรับประกันการจำหน่าย
และการเป็นตัวแทนจำหน่ายหลักทรัพย์ของบริษัทต่าง ๆ ดังนี้

+---------+------------------------------+----------------------------+
| ปี       | บริษัท                         | การเป็นผู้จำหน่ายหลักทรัพย์       |
+=========+==============================+============================+
| 2548    | บมจ. สมบูรณ์ แอ๊ดวานซ์ เทคโนโลยี  | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
|         | บมจ. ซิงเกิ้ล พอยท์ พาร์ท         | ผู้จำหน่ายหุ้นที่ออกใหม่ต่อประชาชน  |
|         | (ประเทศไทย)                  |                            |
+---------+------------------------------+----------------------------+
|         | บมจ. โซลาร์ตรอน               | ผู้จัดการก                    |
|         |                              | ารจำหน่ายหุ้นที่ออกใหม่ต่อประชาชน |
+---------+------------------------------+----------------------------+
|         | บมจ. สหมิตร เครื่องกล           | ผู้จัดการก                    |
|         |                              | ารจำหน่ายหุ้นที่ออกใหม่ต่อประชาชน |
+---------+------------------------------+----------------------------+
|         | บมจ. อินโดรามา โพลีเมอร์ส       | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
|         | บมจ. อีซึ่น เพ้นท์                | ผู้จัดการก                    |
|         |                              | ารจำหน่ายหุ้นที่ออกใหม่ต่อประชาชน |
+---------+------------------------------+----------------------------+
|         | บมจ. ปริญสิริ                   | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
|         | บมจ. พรีบิลท์                   | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
|         | บมจ. กรุงไทยคาร์เร้นท์ แอนด์ ลีส   | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
|         | บมจ. ซีเอสพี สตีลเซ็นเตอร์        | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
|         | บมจ.ไทยฮา                    | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
|         | บมจ. สตีล อินเตอร์เทค           | ผู้จัดการก                    |
|         |                              | ารจำหน่ายหุ้นที่ออกใหม่ต่อประชาชน |
+---------+------------------------------+----------------------------+
|         | บมจ. พลาสติค และหีบห่อไทย       | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
| 2549    | บมจ. จี สตีล                   | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
|         | บมจ. ซิตี้ สตีล                  | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
|         | บมจ. เอกรัฐวิศวกรรม            | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
|         | บมจ. รถไฟฟ้ากรุงเทพ            | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
|         | บมจ. ยูเนี่ยน ปิโตรเคมีคอล จำกัด   | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
| 2550    | บมจ. ยูนิค เอ็นจิเนียริ่ง แอนด์      | ผู้จำหน่ายหุ้นที่ออกใหม่ต่อประชาชน  |
|         | คอนสตรัคชั่น                    |                            |
|         |                              | ผู้จำหน่ายหุ้นที่ออกใหม่ต่อประชาชน  |
|         | บมจ. ไทยง้วนเมทัล              |                            |
+---------+------------------------------+----------------------------+
|         | บมจ. มิลล์คอนสตีลอินดัสทรีส์        | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+

3.1.5 ธุรกิจการเป็นตัวแทนสนับสนุนการขายและรับซื้อคืนหน่วยลงทุน

บริษัทหลักทรัพย์ฯ ได้ขยายธุรกิจด้านการเป็นตัวแทนสนับสนุนการขายและรับซื้อคืนหน่วยลงทุน
โดยในปีทีผ่านมาบริษัทหลักทรัพย์ฯ
เป็นตัวแทนการขายและรับซื้อคืนหน่วยลงทุนกับบริษัทหลักทรัพย์จัดการกองทุนรวมจำนวนทั้งสิ้น 11
แห่ง

  ค) บริษัท โกลเบล็ก แอ็ดไวเซอรี่ จำกัด

บริษัทได้จัดตั้งบริษัทย่อย คือ บริษัท โกลเบล็ก แอ็ดไวเซอรี่ จำกัด เมื่อวันที่ 13 พฤษภาคม 2546
เพื่อทำธุรกิจการเป็นที่ปรึกษาทางการเงิน
โดยได้รับโอนงานพร้อมบุคลากรทางด้านวาณิชธนกิจทั้งหมดจากบริษัทหลักทรัพย์ฯ ณ วันที่ 31
ธันวาคม 2550 บริษัทที่ปรึกษาฯ จำกัด มีบุคลากร จำนวน 8 คน
ในจำนวนนี้มีบุคลากรที่ได้รับความเห็นชอบจากทางสำนักงาน ก.ล.ต.
ในปฏิบัติหน้าที่เป็นผู้ควบคุมการปฏิบัติงานจำนวน 4 คน
โดยบริษัทมีนโยบายให้ความสำคัญต่อจรรยาบรรณในการดำเนินธุรกิจ รักษาความสัมพันธ์ที่ดีต่อลูกค้า
คำนึงถึงการถ่วงดุลการรักษาผลประโยชน์กับทุกฝ่าย ทั้งฝ่ายผู้ออกหลักทรัพย์ และนักลงทุนรายย่อย
พร้อมทั้งการให้บริการเป็นที่ปรึกษาทางการเงินที่ครบวงจร เช่น

  1. ที่ปรึกษาทางการเงินในการออกตราสารทุน ได้แก่
  การยื่นคำขออนุญาตเสนอขายหุ้นต่อประชาชนเป็นครั้งแรก
  การนำหุ้นสามัญเข้าจดทะเบียนในตลาดหลักทรัพย์แห่งประเทศไทยหรือตลาดหลักทรัพย์ใหม่
  การขออนุญาตเสนอขายหลักทรัพย์ต่อบุคคลในวงจำกัด เป็นต้น

  2. การขออนุญาตเสนอขายตราสารหนี้ทั้งในประเทศและต่างประเทศ ได้แก่
  การยื่นคำขออนุญาตเสนอขายหุ้นกู้ในรูปแบบต่าง ๆ โดยเป็นการเสนอตราสารหนี้อย่างเดียว,
  ตราสารหนี้กึ่งทุน, หรือการเสนอขายตราสารหนี้ควบตราสารอนุพันธ์
  ตลอดจนการนำหุ้นกู้เข้าซื้อขายในศูนย์ซื้อขายตราสารหนี้ไทย เป็นต้น

  3. ที่ปรึกษาทางการเงินในการให้คำแนะนำในการควบกิจการและการเข้าซื้อกิจการ (Mergers
  and Acquisitions) ซึ่งรวมถึงการหาผู้ร่วมทุน การเข้าครอบงำกิจการ
  ตลอดจนการดำเนินการเพิกถอนการเป็นหลักทรัพย์จดทะเบียนของกิจการ

  4. ที่ปรึกษาทางการเงินในการประเมินมูลค่ากิจการ
  การให้ความเห็นต่อกรรมการและผู้ถือหุ้นของบริษัทจดทะเบียนในฐานะที่ปรึกษาทางการเงินอิสระ

  5.
  ที่ปรึกษาในการดำเนินการฟื้นฟูกิจการและการเจรจาข้อตกลงกับสถาบันการเงินและเจ้าหนี้ต่างๆ

  6. ที่ปรึกษาในการลงทุน หรือการร่วมทุนระหว่างบริษัททั้งในประเทศและต่างประเทศ
  ทั้งที่เป็นบริษัทจดทะเบียนในตลาดหลักทรัพย์ และ/หรือ บริษัทที่มิได้จดทะเบียนในตลาดหลักทรัพย์
  เป็นต้น

บริษัทที่ปรึกษาฯ จะพิจารณาถึงลักษณะการประกอบธุรกิจของลูกค้ากลุ่มต่าง ๆ
และดำเนินการขอสำเนางบการเงิน หนังสือรับรอง
ทะเบียนรายชื่อผู้ถือหุ้นจากกระทรวงพาณิชย์มาเพื่อพิจารณาเบื้องต้นถึงฐานะการเงินและผลประกอบการของบริษัทลูกค้าที่คาดหวัง
จากนั้นจะจัดเตรียมการนำเสนอ (Presentation)
เกี่ยวกับลักษณะและขอบเขตการให้บริการของที่ปรึกษาทางการเงินของบริษัทที่ปรึกษาฯในเรื่องนั้นๆ
เพื่อให้ลูกค้าพิจารณาก่อนที่จะตกลงใช้บริการ และเมื่อลูกค้าพิจารณาเห็นชอบกับข้อเสนอแล้ว
จะแต่งตั้งให้เป็นที่ปรึกษาทางการเงินอย่างเป็นทางการก่อนที่จะให้บริการด้านที่ปรึกษาทางการเงินในขั้นตอนต่อไป

โครงสร้างรายได้ค่าธรรมเนียมของบริษัทหลักทรัพย์ฯ และของบริษัท โกลเบล็ก แอ็ดไวเซอรี่ จำกัด
ด้านการเป็นที่ปรึกษาทางการเงิน มีดังนี้

  -------------------------- -------------- -------------- --------------
  ค่าธรรมเนียม (บาท)           2548           2549           2550

  ค่าที่ปรึกษาทางการเงิน          7,070,000      2,930,000      2,870,401

  ค่าจัดจำหน่ายหลักทรัพย์          32,208,125     609,711        64,725

  รวม                        39,278,125     3,539,711      2,935,126
  -------------------------- -------------- -------------- --------------

ผลงานการเป็นที่ปรึกษาทางการเงิน มีดังนี้

+---------+----------------------+---------------+--------------------+
|         | บริษัท                 | ประเภท        | บทบาท              |
+=========+======================+===============+====================+
| ปี 2548  | 1.  บมจ. ที.เค.เอส.   | เสนอขายใบสำค  | ที่ปรึกษาทางการเงิน    |
|         |     เทคโนโลยี         | ัญแสดงสิทธิให้แก่ผ |                    |
|         |                      | ู้ถือหุ้นเดิมและกรร |                    |
|         |                      | มการและพนักงาน |                    |
+---------+----------------------+---------------+--------------------+
|         | 2.  บมจ.โซลาร์ตรอน    | เสนอข         | ที่ปรึกษาทางการเงิน    |
|         |                      | ายหุ้นสามัญเพิ่มทุน |                    |
+---------+----------------------+---------------+--------------------+
|         | 3.  บมจ. สหมิตร       | เสนอข         | ที่ปรึกษาทางการเงิน    |
|         |     เครื่องกล          | ายหุ้นสามัญเพิ่มทุน |                    |
+---------+----------------------+---------------+--------------------+
|         | 4.  บมจ. บีเอ็นที       | ราย           | ให้ความเห็นของท      |
|         |     เอ็นเตอร์เทนเม้นท์   | การที่เกี่ยวโยงกัน | ี่ปรึกษาทางการเงินอิสระ |
+---------+----------------------+---------------+--------------------+
|         | 5.  บมจ. อีซึ่น เพ้นท์    | เสนอข         | ที่ปรึกษาทางการเงิน    |
|         |                      | ายหุ้นสามัญเพิ่มทุน |                    |
+---------+----------------------+---------------+--------------------+
|         | 6.  บมจ. สตีล         | เสนอข         | ที่ปรึกษาทางการเงิน    |
|         |     อินเตอร์เทค        | ายหุ้นสามัญเพิ่มทุน |                    |
+---------+----------------------+---------------+--------------------+
|         | 7.  บจก. มหิศร        | การปรับ        | ท                  |
|         |                      | ปรุงโครงสร้างหนี้ | ี่ปรึกษาทางการเงินอิสระ |
+---------+----------------------+---------------+--------------------+
|         | 8.  บมจ. มติชน        | การ           | ให้ความเห็นของท      |
|         |                      | เสนอซื้อหลักทรัพย์ | ี่ปรึกษาทางการเงินอิสระ |
+---------+----------------------+---------------+--------------------+
| ปี 2549  | 1. บมจ. อีซึ่น เพ้นท์     | ที่ปรึกษา        | ที่ปรึกษาทางการเงิน    |
|         |                      | ภายหลังเข้าตลาด |                    |
+---------+----------------------+---------------+--------------------+
|         | 2. Dynamic Equipment | การขายกิจการ   | ท                  |
|         | Pool                 |               | ี่ปรึกษาทางการเงินอิสระ |
+---------+----------------------+---------------+--------------------+
|         | 3. บจก. อีไอซีเอส      | จัดทำแผน       | ท                  |
|         |                      | ธุรกิจและการเงิน | ี่ปรึกษาทางการเงินอิสระ |
+---------+----------------------+---------------+--------------------+
|         | 4. บมจ.              | ปร            | ท                  |
|         | ทราฟฟิกคอร์นเนอร์ โฮลดิ้ง | ะเมินมูลค่ากิจการ | ี่ปรึกษาทางการเงินอิสระ |
|         |                      | ของกลุ่มบริษัทย่อย |                    |
+---------+----------------------+---------------+--------------------+
| ปี 2550  | 1. บมจ. อีซึ่น เพ้นท์     | เสนอขายหุ้น     | ที่ปรึกษาทางการเงิน    |
|         |                      | สามัญให้แก่ผู้ถือหุ้น |                    |
|         |                      | เดิมและกรรมการ |                    |
|         |                      | และพนักงานบริษัท |                    |
+---------+----------------------+---------------+--------------------+
|         | 2. บมจ. เอ็มเอฟอีซี     | เสนอขายหุ้น     | ที่ปรึกษาทางการเงิน    |
|         |                      | สามัญให้แก่ผู้ถือหุ้น |                    |
|         |                      | เดิมและกรรมการ |                    |
|         |                      | และพนักงานบริษัท |                    |
+---------+----------------------+---------------+--------------------+

ง) บริษัท เอเซีย อิควิตี้ เวนเจอร์ จำกัด

บริษัทได้จัดตั้งบริษัทย่อย คือ บริษัท เอเซีย อิควิตี้ เวนเจอร์ จำกัด เมื่อวันที่ 15 มิถุนายน 2549
เพื่อประกอบธุรกิจเพื่อการลงทุน หรือร่วมลงทุนในบริษัทอื่น ที่มิใช่ธุรกิจการเงิน
โดยมีขั้นตอนและนโยบายการลงทุนดังนี้

1.  ศึกษาข้อมูล วิเคราะห์ความเป็นไปได้ของโครงการที่จะเข้าไปร่วมลงทุน
    โดยมีวัตถุประสงค์ในการลงทุนลักษณะร่วมทุนกับบริษัทอื่น และ/หรือ ลงทุนเอง
    มีการบริหารงานและการจัดการอย่างอิสระ ไม่ทับซ้อนกับ บมจ. โกลเบล็ก โฮลดิ้ง
    แมนเนจเม้นท์ และบริษัทอื่น ๆ ในเครือเดียวกัน
    โดยผลตอบแทนที่คาดหวังจากการลงทุนคือเงินปันผลรับและส่วนต่างราคาทุน
    หากบริษัทที่เข้าลงทุนสามารถซื้อขายในตลาดหลักทรัพย์ฯได้

2.  ลักษณะการลงทุน บริษัทให้ความสำคัญในธุรกิจขนาดกลางและขนาดย่อม (SMEs)
    ที่มีโอกาสการเติบโตสูง เป็นธุรกิจที่ภาครัฐมีนโยบายส่งเสริมสนับสนุน
    หรือเป็นธุรกิจที่เป็นประโยชน์ต่อระบบการค้าและเศรษฐกิจของประเทศ ทั้งนี้
    ธุรกิจเป้าหมายของบริษัท เอเซีย อิควิตี้ เวนเจอร์ จำกัด
    ที่จะเข้าไปลงทุนจะเป็นในส่วนของภาคการผลิต และการบริการที่ไม่ใช่ธุรกิจการเงิน
    ประเภทธุรกิจที่ทางบริษัทฯ กำลังศึกษาความเป็นไปได้เพื่อการลงทุน คือ
    ธุรกิจเกี่ยวกับพลังงานทดแทนที่รัฐบาลให้การสนับสนุน ธุรกิจรถยนต์ ธุรกิจอสังหาริมทรัพย์
    เป็นต้น

3.2 การตลาดและภาวะการแข่งขัน

  (ก) ภาวะอุตสาหกรรมและการแข่งขันของธุรกิจหลักทรัพย์

ดัชนีตลาดหลักทรัพย์แห่งประเทศไทย ณ สิ้นปี 2550 ปิดที่ระดับ 858.10 จุด
ซึ่งปรับตัวเพิ่มขึ้นร้อยละ 26.22 จากปี 2549 หลังจากมีการผ่อนคลายปัญหาจากผลกระทบจากการที่
ธนาคารแห่งประเทศไทย (ธปท.)
ได้ประกาศหลักเกณฑ์และวิธีปฏิบัติเกี่ยวกับการกันเงินสำรองเงินนำเข้าระยะสั้นในวันที่ 18 ธันวาคม
2549

มูลค่าการซื้อขายเฉลี่ยต่อวันทั้งปี 2550 อยู่ที่มูลค่า 17,436 ล้านบาท ซึ่งเพิ่มขึ้นร้อยละ 6.80
เมื่อเทียบกับปี 2549 ที่มีมูลค่าการซื้อขายเฉลี่ยต่อวันที่ 16,327 ล้านบาท

ปี 2550 นับเป็นปีที่ธุรกิจวาณิชธนกิจซบเซา
ทั้งนี้เกิดจากผลกระทบของความไม่แน่นอนทางการเมืองและภาวะเศรษฐกิจของประเทศโดยรวม
ทำให้นักลงทุนชะลอการลงทุน ส่งผลต่อรายได้ของธุรกิจหลักทรัพย์และธุรกิจวาณิชธนกิจ

ภาวะธุรกิจหลักทรัพย์โดยรวมตั้งแต่ปี 2548 ถึง 2550 มีรายละเอียดตามตารางต่อไปนี้

  ---------------------------------------------------------------------------
                                        2548        2549         2550
  ------------------------------------- ----------- ------------ ------------
  มูลค่าซื้อขายหลักทรัพย์(ล้านบาท)              4,067,181   3,983,676    4,271,820

  มูลค่าการซื้อขายหลักทรัพย์เฉลี่ยต่อวัน(ล้านบาท)   16,601      16,327       17,436

  มูลค่าหลักทรัพย์รวมตามราคาตลาด(ล้านบาท)     5,119,428   5,100,514    6,674,338

  ดัชนีราคาหลักทรัพย์ SET (จุด)               713.73      679.84       858.10

  ดัชนีราคาหลักทรัพย์ MAI (จุด)               158.23      193.43       272.37

  อัตราเงินปันผลตอบแทน SET (%)             3.37        4.23         3.31

  อัตราส่วนราคาปิดต่อกำไรต่อหุ้น SET (เท่า)     9.40        8.10         12.63

  จำนวนหลักทรัพย์จดทะเบียนใน SET            576         584          581

  จำนวนหลักทรัพย์จดทะเบียนใน MAI            38          44           54
  ---------------------------------------------------------------------------

ที่มา: ตลาดหลักทรัพย์แห่งประเทศไทย

แนวโน้มธุรกิจหลักทรัพย์ในปี 2551

สำนักงานคณะกรรมการกำกับหลักทรัพย์และตลาดหลักทรัพย์แห่งประเทศไทยได้มีความเห็นให้ขยายระยะเวลาการใช้ค่าธรรมเนียมซื้อขายหลักทรัพย์สำหรับการซื้อขายทั่วไปที่อัตราไม่ต่ำกว่า
0.25% อีก 3 ปีตั้งแต่ 1 มกราคม 2550-31ธันวาคม 2552
กรณีซื้อขายผ่านอินเตอร์เน็ตให้คิดค่านายหน้าที่อัตรา 0.15% จากนั้นระหว่างมกราคม 2553
ถึงธันวาคม 2554
ค่านายหน้าซื้อขายหลักทรัพย์จะคิดในอัตราแบบขั้นบันไดตามมูลค่าการซื้อขายรายวัน และตั้งแต่1
มกราคม 2555 เป็นต้นไปจะเปิดให้ต่อรองค่านายหน้าซื้อขายหลักทรัพย์ได้อย่างเสรี
พร้อมเปิดเสรีใบอนุญาตธุรกิจหลักทรัพย์พร้อมกันด้วย
จากประเด็นดังกล่าวทำให้รายได้ธุรกิจหลักทรัพย์ปี 2551
จะได้รับผลกระทบบางส่วนจากการเคลื่อนย้ายบัญชีการซื้อขายของลูกค้าปกติมาเป็นบัญชีการซื้อขายผ่านอินเตอร์เน็ตและการแข่งขันในธุรกิจหลักทรัพย์ที่รุนแรงขึ้นด้วย
นอกจากนี้เราคาดว่ารายได้ค่านายหน้าซื้อขายหลักทรัพย์จะได้รับผลกระทบจากความผันผวนของตลาดในระดับสูงจากปัจจัยเสี่ยงที่เศรษฐกิจสหรัฐอาจจะเข้าสู่ภาวะถดถอยใน
2-3 ไตรมาสข้างหน้า ตลอดจนปัจจัยเสี่ยงทางการเมืองภายในประเทศ
ซึ่งปัจจัยสำคัญทั้งสองประการนี้สามารถก่อให้เกิดทั้งวิกฤตและโอกาส เช่น
ถ้าสหรัฐเข้าสู่ภาวะเศรษฐกิจถดถอย
ก็อาจทำให้เศรษฐกิจโลกชลอตัวลงและกระทบการส่งออกของไทย แต่ในขณะเดียวกัน
อาจนำไปสู่การเคลื่อนย้ายเงินทุนโลกเข้าตลาดหุ้นเอเซีย รวมทั้งตลาดหุ้นไทยด้วย
สำหรับปัจจัยการเมืองภายในประเทศ ถ้าไม่สามารถจัดตั้งรัฐบาลได้
ก็อาจนำไปสู่ความขัดแย้งรอบใหม่ ซึ่งจะเป็นผลร้ายต่อทั้งชาติ แต่ถ้าตั้งรัฐบาลได้
ก็จะเป็นเวลาที่เศรษฐกิจไทยจะฟื้นตัวได้ ทางบริษัทหลักทรัพย์ฯ
ได้ประเมินมูลค่าการซื้อขายเฉลี่ยต่อวันของตลาดหลักทรัพย์ปี 2551 ที่ 1.9 – 2.2
หมื่นล้านบาทต่อวัน

ผลกระทบจากอัตราดอกเบี้ย

ทิศทางอัตราดอกเบี้ยอยู่ในขาลงเกือบตลอดปี 2550
ธนาคารแห่งประเทศไทยปรับลดอัตราดอกเบี้ยนโยบายลงเมื่อตอนต้นปีมาอยู่ที่ 4.75%
และปรับลงอีกหลายครั้งจนมาอยู่ที่ 3.25% นับตั้งแต่ปลายไตรมาสที่ 3จนสิ้นปี
ทั้งนี้เพื่อกระตุ้นเศรษฐกิจที่ชลอตัวลงด้วยประเทศประสบปัญหาทางการเมืองมาตลอด

สำหรับในปี 2551 คาดว่าทางการได้ปรับลดอัตราดอกเบี้ยมาถึงจุดต่ำสุดของวัฏจักรในรอบนี้แล้ว
หากไม่มีวิกฤตการณ์ทางการเมืองอันจำเป็นต้องกระตุ้นเศรษฐกิจด้วยนโยบายการเงินแล้ว
นับจากนี้ไปดอกเบี้ยน่าจะคงที่ไปช่วงระยะเวลาหนึ่ง
ก่อนจะปรับตัวในขาขึ้นต่อไปอันเนื่องมาจากแรงกดดันของเงินเฟ้อที่เพิ่มสูงขึ้นจากการที่ราคาน้ำมันในตลาดโลกอยู่ในระดับสูงสุดเป็นประวัติการณ์
แม้ว่าการที่สหรัฐอาจเข้าสู่ภาวะเศรษฐกิจถดถอย ซึ่งจะทำให้แรงกดดันของเงินเฟ้อลดลง
แต่ราคาน้ำมันที่คาดว่าจะยังคงอยู่ในระดับสูงเกินกว่า 75 ดอลลาร์/บาร์เรล
จะยังคงทำให้ธนาคารแห่งประเทศไทยต้องระมัดระวังเป็นอย่างมาก และยิ่งเมื่อได้รัฐบาลใหม่
ไม่ว่าจะมาจากพรรคใด
ก็มีความจำเป็นที่จะดำเนินนโยบายการคลังแบบขยายตัวผ่านโครงการลงทุนขนาดใหญ่เพื่อกระตุ้นเศรษฐกิจ
ซึ่งจะได้ผลกว่าการลดดอกเบี้ยอยู่แล้ว

อนึ่ง ธุรกิจหลักทรัพย์ไม่ได้รับผลกระทบทางตรงจากการเพิ่มหรือลดอัตราดอกเบี้ยมากนัก
เนื่องจากบริษัทหลักทรัพย์สามารถบริหารเงินกู้ยืมให้สอดคล้องกับการปล่อยกู้วงเงินมาร์จิ้นให้กับลูกค้าของบริษัทหลักทรัพย์ได้เอง
วัฏจักรขาขึ้นของอัตราดอกเบี้ยโดยปกติแล้วจะไม่ค่อยดีต่อตลาดหุ้น
ซึ่งจะส่งผลลบต่อรายได้ของบริษัทหลักทรัพย์ผ่านปริมาณการซื้อขายหุ้น อย่างไรก็ตาม
เนื่องจากเชื่อว่า ยังคงเป็นขั้นต้นของขาขึ้นอัตราดอกเบี้ยเท่านั้น
ประกอบกับตลาดหุ้นไทยโดนทอดทิ้งจากกระแสเงินทุนโลกเป็นเวลานาน
ราคาหุ้นยังถูกอยู่โดยเปรียบเทียบ ดังนั้นเราจึงเชื่อมั่นว่าตลาดหุ้นไทยจะอยู่ในภาวะขาขึ้น
โดยเฉพาะอย่างยิ่ง หลังจากที่สามารถจัดตั้งรัฐบาลได้

ผลกระทบจากค่าเงินบาท

ความผันผวนของค่าเงินบาทไม่มีผลกระทบโดยตรงกับธุรกิจการเป็นนายหน้าซื้อขายหลักทรัพย์เนื่องจากรายได้และค่าใช้จ่ายเป็นธุรกิจเงินบาทแทบทั้งหมด
และไม่มีธุรกิจที่เกี่ยวข้องกับการซื้อขายเงินตราต่างประเทศ
อย่างไรก็ตามธุรกิจหลักทรัพย์จะได้รับผลดีจากเคลื่อนย้ายเงินลงทุนเข้าประเทศไทยซึ่งอาจส่งผลให้ค่าเงินบาทแข็งค่า
เพราะเป็นการเพิ่มอุปสงค์โดยรวมของตลาดและจะส่งผลให้ปริมาณการซื้อขายหลักทรัพย์เพิ่มมากขึ้น
และในทางตรงกันข้ามธุรกิจหลักทรัพย์จะได้รับผลกระทบมากหากมีมาตรการควบคุมการไหลเข้าของเงินทุน
โดยแม้ว่าธนาคารแห่งประเทศไทยได้ผ่อนคลายมาตรการสกัดการเก็งกำไรค่าเงินบาทสำหรับการลงทุนในตลาดหุ้นและการลงทุนโดยตรง
แต่มาตรการดังกล่าวยังคงส่งผลลบทางจิตวิทยาต่อความเชื่อมั่นต่อมาตรการอื่นในสายตาของนักลงทุนต่างประเทศรวมถึงการเคลื่อนย้ายเงินลงทุนในอนาคตมายังตลาดหลักทรัพย์ไทย
ซึ่งเป็นผลกระทบต่อเนื่องในบรรยากาศการซื้อขายโดยรวม

สำหรับแนวโน้มของอัตราแลกเปลี่ยน
บริษัทหลักทรัพย์ฯคาดว่าค่าเงินดอลลาร์สหรัฐฯยังคงมีแนวโน้มอ่อนค่าในระยะยาว
เนื่องจากเศรษฐกิจสหรัฐฯที่กำลังเผชิญกับปัญหาขาดดุลการค้าในระดับสูงมากและพื้นฐานทางเศรษฐกิจที่อ่อนแอเมื่อเทียบกับเศรษฐกิจที่แข็งแกร่งในภูมิภาคเอเชียส่งผลต่อการเคลื่อนย้ายเงินทุนสู่เอเชียอย่างต่อเนื่อง
อย่างไรก็ตามค่าเงินบาทในปี 2551 อาจไม่แข็งค่าตามค่าเงินในภูมิภาค เนื่องจากหากมีรัฐบาลใหม่
จะมีการเร่งการลงทุนภาครัฐขนาดใหญ่อันน่าจะส่งผลให้การลงทุนภาคเอกชนขยายตัวตาม
ซึ่งจะก่อให้เกิดการนำเข้าสินค้าประเภททุนและวัตถุดิบมากขึ้น ดุลบัญชีเดินสะพัดที่เคยเกินดุลอยู่
น่าจะกลับมาขาดดุลได้ ลักษณะดังกล่าวจะลดแรงกดดันให้เงินบาทแข็งค่าขึ้นไป

  นโยบายและลักษณะการตลาดที่สำคัญของธุรกิจหลักทรัพย์

  1.กลยุทธ์การแข่งขันในธุรกิจหลักทรัพย์

ธุรกิจหลักทรัพย์เป็นธุรกิจที่แปรผันโดยตรงกับสภาพเศรษฐกิจ
และสภาวะการเมืองโดยรวมทั้งในระดับประเทศ ภูมิภาค และระดับโลก โดยในช่วงปี พ.ศ. 2550
ที่ผ่านมา มีความผันผวนสูง ดัชนีตลาดหลักทรัพย์ ณ สิ้นเดือนธันวาคม 2549 อยู่ที่ระดับ 679.84 จุด
ได้ปรับตัวขึ้นไปสูงสุดที่ระดับ 915.03 จุด และกลับมาอยู่ในระดับ 858.10 จุด ณ สิ้นเดือนธันวาคม
2550 ประกอบกับ
ลักษณะการประกอบธุรกิจที่พึ่งพิงกับรายได้ค่านายหน้าจากธุรกิจหลักทรัพย์เป็นส่วนใหญ่
และประเภทของลูกค้าที่ซื้อขายหลักทรัพย์ ก็มีความสำคัญยิ่งต่อการดำเนินธุรกิจ จากข้อมูลในช่วงปี
2548-2550 พบว่า โครงสร้างลูกค้าที่ซื้อขายหลักทรัพย์ในตลาดฯ ได้เปลี่ยนแปลงไปเป็นอย่างมาก
สัดส่วนลูกค้ารายย่อยลดลงมาเป็นลำดับ จากร้อยละ 62 ในปี 2548 เป็นร้อยละ 54.78 ในปี
2549 และเป็นร้อยละ 53.38 ในปี 2550 ดังนั้น
แม้ว่าปริมาณการซื้อขายหลักทรัพยโดยรวมของตลาดฯเพิ่มสูงขึ้น
ก็อาจจะไม่ส่งผลกระทบในทางบวกต่อบริษัทหลักทรัพย์ที่มีโครงสร้างลูกค้ารายย่อยสูง
เช่นบริษัทหลักทรัพย์โกลเบล็ก จำกัด ได้ บริษัทหลักทรัพย์ โกลเบล็ก จำกัด
จึงกำหนดนโยบายที่จะขยายขอบเขตการดำเนินธุรกิจหลักทรัพย์เพื่อให้มีรายได้ประเภทอื่นเพิ่มเติมนอกเหนือจากค่านายหน้าซื้อขายหลักทรัพย์
เพื่อลดการพึ่งพิงรายได้นายหน้าซื้อขายหลักทรัพย์แต่เพียงอย่างเดียวในอนาคต โดยในปี 2550
บริษัทหลักทรัพย์ โกลเบล็ก จำกัด
ได้ประกอบธุรกิจเป็นตัวแทนซื้อขายหน่วยลงทุนในกองทุนรวมของบริษัทหลักทรัพย์จัดการกองทุนรวม
ทั้งหมด 11 บริษัท และคาดว่าจะเริ่มประกอบธุรกิจจัดการกองทุนส่วนบุคคลได้ในช่วงปลายไตรมาสที่
1 ของปี 2551 นอกจากนั้น บริษัทหลักทรัพย์ โกลเบล็ก จำกัด
ยังมีความสนใจที่จะขยายธุรกิจการเป็นตัวแทนซื้อขายสัญญาซื้อขายล่วงหน้า
โดยอยู่ในระหว่างการเตรียมความพร้อมในด้านต่างๆ
เพื่อเตรียมยื่นขอใบอนุญาตต่อหน่วยงานราชการที่เกี่ยวข้องต่อไป

บริษัทหลักทรัพย์ฯจึงได้กำหนดแผนกลยุทธ์ทางธุรกิจและการตลาดไว้ว่า
จะมุ่งเน้นการเติบโตอย่างมีคุณภาพและมั่นคง และบริหารโดยยึดหลักธรรมาภิบาล
บริษัทหลักทรัพย์ฯมีนโยบายรักษาฐานลูกค้าเดิมตลอดจนขยายฐานลูกค้าใหม่ด้วยการให้บริการที่ตรงตามความต้องการของลูกค้าแต่ละกลุ่ม
พัฒนา ปรับปรุงเทคโนโลยี พัฒนารายงานวิเคราะห์ให้ครอบคลุม รวดเร็ว และมีคุณภาพ
เพื่อสนองความต้องการของลูกค้าได้ดีขึ้น
รวมทั้งขยายและเพิ่มประสิทธิภาพช่องทางการจำหน่ายเพื่ออำนวยความสะดวกแก่ลูกค้ามากขึ้น

สำหรับในงานด้านวิเคราะห์หลักทรัพย์นั้น
บริษัทหลักทรัพย์ฯมีทีมงานสนับสนุนที่มีประสบการณ์ด้านการให้บริการข้อมูลการวิเคราะห์
ทั้งทางด้านพื้นฐานและเทคนิคที่เกี่ยวกับการลงทุนในหลักทรัพย์ที่มีคุณภาพและทันต่อเวลาแก่ลูกค้า
ทั้งนี้เพื่อเป็นข้อมูลให้ลูกค้าของบริษัทหลักทรัพย์ฯได้ใช้ประกอบการพิจารณาลงทุนให้เหมาะสมกับภาวการณ์ลงทุนของลูกค้าแต่ละรายในแต่ละช่วงเวลา
ในปี 2550 บริษัทหลักทรัพย์ฯได้จัดทำข้อมูลวิเคราะห์บริษัทจดทะเบียนทั้งสิ้น 113 บริษัท
ซึ่งประกอบด้วยบริษัทในSET50จำนวน 45 บริษัท สำหรับในปี 2551
บริษัทหลักทรัพย์ฯมีเป้าหมายเน้นให้ความสำคัญกับคุณภาพของบทวิเคราะห์อย่างต่อเนื่อง
ในขณะเดียวกันจะจัดทำบทวิเคราะห์หลักทรัพย์เพิ่มขึ้นให้สอดคล้องกับหุ้นที่เข้าจดทะเบียนใหม่
รวมถึงเพิ่มบทวิเคราะห์ภาษาอังกฤษเพื่อรองรับลูกค้าสถาบันและต่างประเทศ

จากผลการสำรวจงานวิจัยของโบรกเกอร์ไทยของนิตยสารเอเชียมันนี่ ปี 2550
ซึ่งได้ทำการสำรวจความคิดเห็นของลูกค้าประเภทกองทุนขนาดใหญ่และกองทุนเก็งกำไรในการใช้บริการโบรกเกอร์ในประเทศไทย
พบว่า บริษัทหลักทรัพย์ฯ ติดอันดับที่ 18 ในประเภทบทวิจัยหุ้นขนาดเล็ก
ซึ่งบริษัทหลักทรัพย์ฯมีความมุ่งหวังที่จะรักษารางวัลนี้ให้ต่อเนื่องในปี 2551

2. ลักษณะลูกค้าในธุรกิจหลักทรัพย์

บริษัทหลักทรัพย์ฯ เป็นสมาชิกตลาดหลักทรัพย์แห่งประเทศไทย หมายเลข 25
มีมูลค่าการซื้อขายหลักทรัพย์ตลอดทั้ง ปี 2547 ปี 2548 ปี 2549 และปี 2550 เท่ากับ 287,809
ล้านบาท 237,500 ล้านบาท 130,531 ล้านบาท และ 115,625 ล้านบาท ตามลำดับ
หรือมีส่วนแบ่งทางการตลาดคิดเป็นร้อยละ 2.93 ร้อยละ 2.84 ร้อยละ 2.92 ร้อยละ 1.64
และร้อยละ 1.35 ของมูลค่าซื้อขายรวมของตลาดหลักทรัพย์แห่งประเทศไทยและตลาดหลักทรัพย์ใหม่
ลูกค้าของบริษัทหลักทรัพย์ฯส่วนใหญ่เป็นลูกค้ารายย่อยทั่วไป โดยในปี 2547 ปี 2548 และปี 2549
มีลูกค้ารายย่อยคิดเป็นสัดส่วนร้อยละ 98.88 ร้อยละ 97.39 ร้อยละ 95.48 และร้อยละ 91.97
ตามลำดับ ลูกค้าสถาบันทั้งในประเทศและต่างประเทศ คิดเป็นสัดส่วนร้อยละ 0.56 ร้อยละ 1.14
และร้อยละ 2.76 และร้อยละ 0.90 ตามลำดับ ในปี 2546 บริษัทหลักทรัพย์ฯ
เริ่มให้บริการซื้อขายหลักทรัพย์ด้วยการให้เงินกู้ยืมเพื่อซื้อหลักทรัพย์ในระบบเครดิตบาลานซ์
(Credit Balance) โดยใน 2547 ปี 2548 ปี 2549 และปี 2550
มีปริมาณการซื้อขายหลักทรัพย์ด้วยเงินสดร้อยละ 84.25 ร้อยละ 80.18 ร้อยละ 77.99
และร้อยละ 70.78 ในขณะที่การซื้อขายแบบการให้กู้ยืมเพื่อซื้อหลักทรัพย์ในระบบเครดิตบาลานซ์
(Credit Balance) มี ร้อยละ 13.6 ร้อยละ 11.2 ร้อยละ 18.07 และร้อยละ 24.35
และการซื้อขายผ่านอินเตอร์เน็ต ร้อยละ 2.14 ร้อยละ 8.6 ร้อยละ 3.94 และร้อยละ 4.88
ของมูลค่าการซื้อขายหลักทรัพย์รวมของบริษัทหลักทรัพย์ฯตามลำดับ โดยบริษัทหลักทรัพย์ฯ
มีนโยบายรักษาสัดส่วนการซื้อขายหลักทรัพย์แบบการให้กู้ยืมเพื่อซื้อหลักทรัพย์ในระบบเครดิตบาลานซ์
(Credit Balance) ให้เหมาะสมกับภาวะตลาดหลักทรัพย์ นอกจากนี้
บริษัทหลักทรัพย์ฯไม่มีการพึ่งพาลูกค้ารายใดรายหนึ่งเกินร้อยละ 30 ของรายได้รวม

  (ข.) ภาวะอุตสาหกรรมและการแข่งขันของธุรกิจที่ปรึกษาทางการเงิน

นับตั้งแต่ปี 2544 เป็นต้นมา ภาวะเศรษฐกิจมีแนวโน้มดีขึ้น
ทำให้ภาวะการซื้อขายหลักทรัพย์มีการฟื้นตัวและมีกลุ่มลูกค้าสนใจในการเข้าทำธุรกรรมต่าง ๆ
มากขึ้น เพื่อรองรับการขยายธุรกิจ โดยเฉพาะการระดมทุน
โดยการเข้าจดทะเบียนในตลาดหลักทรัพย์แห่งประเทศไทยและตลาดหลักทรัพย์ใหม่ ในปี 2548 –
2550 มีบริษัทเข้าจดทะเบียน ดังนี้

  ------------------------------------------------------------------------
  บริษัทที่เข้าจดทะเบียนใหม่              2548         2549         2550
  -------------------------------- ------------ ------------ -------------
                                   จำนวน (บริษัท) จำนวน (บริษัท) จำนวน (บริษัท)

  ตลาดหลักทรัพย์แห่งประเทศไทย (SET)    36           12           7

  ตลาดหลักทรัพย์ใหม่ (MAI)             14           6            6

  รวม                              50           18           13
  ------------------------------------------------------------------------

ที่มา : ตลาดหลักทรัพย์แห่งประเทศไทย

  1.กลยุทธ์การแข่งขันในธุรกิจที่ปรึกษาทางการเงิน

ในการให้บริการเป็นที่ปรึกษาทางการเงินจะมีการศึกษาและวิเคราะห์ข้อมูลของลูกค้าเพื่อเสนอบริการในรูปแบบต่าง
ๆ ให้สอดคล้องกับวัตถุประสงค์ และก่อให้เกิดประโยชน์สูงสุดแก่ลูกค้า เช่น การจัดโครงสร้าง
แนะนำเกี่ยวกับแผนระดมทุน หรือการออกตราสารทางการเงินต่าง ๆ
ให้เหมาะกับสภาวะตลาดและความต้องการเงินทุน เป็นต้น
นอกจากนี้ยังมุ่งให้ความรู้แนะนำเกี่ยวกับกฎระเบียบของหน่วยงานที่เกี่ยวข้อง
รวมทั้งการสร้างบริการที่ต่อเนื่องเพื่อรักษาฐานลูกค้าให้มาใช้บริการอีก

  2.ลักษณะลูกค้าในธุรกิจที่ปรึกษาทางการเงิน

ลูกค้าของบริษัทที่ปรึกษาฯ ส่วนใหญ่จะเป็นลูกค้าจากภายนอก ซึ่งสามารถแบ่งได้เป็น 3 กลุ่ม คือ
กลุ่มลูกค้าจากการแสวงหา กลุ่มลูกค้าจากการแนะนำ และกลุ่มลูกค้าที่ติดต่อขอใช้บริการโดยตรง

กลุ่มลูกค้าจากการแสวงหา

บริษัทที่ปรึกษาฯ สามารถแสวงหาลูกค้ากลุ่มนี้ได้จากแหล่งข้อมูลต่าง ๆ เช่น
ทำเนียบบริษัทที่จดทะเบียนกับกระทรวงพาณิชย์ หรือโฆษณาของบริษัทนั้น ๆ

กลุ่มลูกค้าจากการแนะนำ

ลูกค้าจากการแนะนำนั้นสามารถหาได้จากหลายทางเช่น
จากการแนะนำของผู้บริหารของกลุ่มบริษัทหรือจากการแนะนำของลูกค้าในธุรกิจค้าหลักทรัพย์
รวมทั้งการแนะนำจากลูกค้าของฝ่ายวาณิชธนกิจเอง เป็นต้น

กลุ่มลูกค้าที่ติดต่อขอใช้บริการโดยตรง

กลุ่มลูกค้านี้จะรู้จักบริษัทจากชื่อเสียงของกลุ่มบริษัทในด้านต่าง ๆ
ไม่ว่าจะเป็นชื่อเสียงจากธุรกิจหลักทรัพย์ หรือธุรกิจที่ปรึกษาทางการเงิน
หรือการได้รับรู้ถึงบริการต่าง ๆ ของบริษัทผ่านสื่อต่าง ๆ เป็นต้น

3.3 การจัดหาผลิตภัณฑ์หรือบริการ

(ก) แหล่งที่มาของเงินทุน

ในช่วงปี 2546 บริษัทใช้แหล่งเงินทุนจากส่วนของผู้ถือหุ้นและจากการกู้ยืมบริษัทในกลุ่ม
และในไตรมาสแรกของปี 2547 บริษัทได้มีการเพิ่มทุนจดทะเบียนชำระแล้วจาก 350 ล้านบาทเป็น
850 ล้านบาท
ซึ่งเงินเพิ่มทุนส่วนใหญ่จะนำมาใช้ชำระหนี้ระยะสั้นซึ่งบริษัทกู้ยืมมาเพื่อเพิ่มทุนในบริษัทหลักทรัพย์ฯ
และในเดือนเมษายน ปี 2547 บริษัทได้เพิ่มทุนจดทะเบียนเป็น 1,065 ล้านบาท
โดยหุ้นเพิ่มทุนที่ออกใหม่จำนวน 215 ล้านหุ้นเสนอขายต่อประชาชน และ
พนักงานของบริษัทและบริษัทย่อย ในราคาเสนอขายหุ้นละ 2.30 บาท
สำหรับนโยบายจัดการเงินทุนในอนาคต
บริษัทมีนโยบายการจัดหาแหล่งเงินทุนให้สอดคล้องกับกิจกรรมและวัตถุประสงค์ในการใช้เงิน
และการที่บริษัทได้เข้าเป็นบริษัทจดทะเบียนในตลาดหลักทรัพย์แห่งประเทศไทย
จึงทำให้สามารถระดมทุนในตลาดหลักทรัพย์ อาทิ การเพิ่มทุนจดทะเบียน
การหาแหล่งเงินทุนผ่านเครื่องมือทางการเงินต่าง ๆ เป็นต้น
อันเป็นแหล่งเงินที่มีต้นทุนต่ำกว่าเมื่อเปรียบเทียบกับการกู้ยืมเงินจากสถาบันการเงินทั่วไป

นอกจากนี้ในส่วนของ บริษัทหลักทรัพย์ฯ ยังมีวงเงินกับสถาบันการเงิน
ประกอบด้วยวงเงินเบิกเงินเกินบัญชี (O/D) วงเงินกู้เรียกคืนเมื่อทวงถาม (Call Loan)
วงเงินผ่านเช็คระหว่างวัน (Effect –not-clear) หนังสือค้ำประกัน (L/G)
วงเงินกู้ที่มีหลักทรัพย์ค้ำประกัน (Loan against pledge securities) และ
วงเงินเพื่อการขายหลักทรัพย์โดยมีสัญญาว่าจะซื้อคืน (REPOs)
นอกจากนี้บริษัทย่อยยังสามารถกู้ยืมเงินจากบริษัทได้เมื่อมีความต้องการใช้เงินเพื่อหมุนเวียนในธุรกิจ

(ข) การดำรงอัตราส่วนเงินกองทุนสภาพคล่องสุทธิ

ณ วันที่ 31 ธันวาคม 2548 2549 และ 2550
อัตราส่วนเงินกองทุนสภาพคล่องสุทธิต่อหนี้สินทั่วไปของบริษัทหลักทรัพย์ฯ คิดเป็นอัตราร้อยละ
167.97 ร้อยละ 577.06 และร้อยละ 100.21 ตามลำดับ
ซึ่งเพียงพอตามเกณฑ์การดำรงเงินกองทุนสภาพคล่องสุทธิตามที่สำนักงานคณะกรรมการกำกับหลักทรัพย์และตลาดหลักทรัพย์กำหนดไว้ที่อัตราขั้นต่ำร้อยละ
7

บริษัท
มีนโยบายที่จะดำรงอัตราเงินกองทุนสภาพคล่องสุทธิในอัตราที่สูงกว่าข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
นับตั้งแต่เปิดดำเนินการเป็นต้นมา บริษัท
สามารถดำรงเงินกองทุนขั้นต้นได้เพียงพอตามเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
ดังนี้

  ------------------------------------------------------------------------
                                ปี 2548       ปี 2549         ปี 2550
  ----------------------------- ------------ -------------- --------------
  NCR (%) ณ วันสิ้นรอบบัญชี          167.97       577.06         100.21

  NCR (%) สูงสุด                  336.80       999.89         956.17

  NCR (%) ต่ำสุด                  57.52        52.37          93.38

  อัตรา NCR (%) ขั้นต่ำที่ ก.ล.ต.     7            7              7
  กำหนด                                                     
  ------------------------------------------------------------------------